
Bi milyonan Dolarên Saddam Huseyîn hatin dîtin 


Koln (Rûdaw) - Weke ku ajansa 
'Soumaria News' belav kir, hikû- 
meta îraqê 116 milyon dolarên 
amerîkîyên ku rejîma Saddam ji 
îraqê derxistibûn, şûnde wergirt. Li 
gor daxuyaniya komisyonek Parle- 


mena îraqê, ew 116 milyon li ser 
navê keseki nêzîkî Saddam Huseyîn 
di bankeyekfransî de hatibûn ra- 
zandin. 

Hat daxuyandin ku pere wê di nav- 
bera 2 mehan de bo ser kontoyên 


Fona Pêşketinêya îraqê bên şan- 
din. Li gor biryareke Neteweyên 
Yekgirtî (NY)ya sala 2003ê, divê 
hemû pereyên rejîma Saddam ku li 
derve bên dîtin,ji bofoneke ji bo 
avadankirina îraqê bên şandin. 



Di serdana Almanyayê de 


Ji tirsa bombeyê, Abdullah Gul ji salonê hat dûrxistin 



Koln (Rûdaw) - Roja yekşema borî 
(18.09.2011) Serokkomarê Tirki- 
yeyê Abdullah Gul ji bo serdanek 
çend rojî hat Almanyayê. Gul di ser- 
dana xwe de hevdîtin bi Serokko- 
marê Almanyayê Christian Wulff û 
Serokwezîr Angela Merkel re jî pêk 
anîn. 

Bûyerek roja duşemê evarî bû 
sedema panîkê. Wê êvarê li salo- 
nek Zanîngeha Humboldt li bajarê 
Berlînê Serokkomarê Tirkiyeyê 
Abdullah Gul wê axaftinek pêşkeşî 
hejmarek kesên dawetkirî bikira. 
Beriya ku Abdullah Gul dest bi 
axaftina xwe bike, polîsên Berlînê 
bi sedema metirsiya hebûna bom- 
beyekê li salonê, çalakî rawestand 
û salon vala kirin. Polîsên Berlînê 
daxuyandin ku telefonek ji wan re 
hatiye ku bombeyek li salonê ha- 
tiye bicihkirin û wan ew tehdît ge- 
lekî ciddî girtiye. Piştî lêkolînan û 
nedîtina ti maddeyên teqemeniyê, 
Gul vegeriya salonê û axaftinek 
derbarê "Pêwendiyên tirkî-almanî 
ji Hevgirtina Almanî heya Yekîtiya 
Ewropayê" kir. 


Kurdan Gul protesto kirin 


Di heman êvarê de, li pêş zanîn- 
gehê komek çalakvanên kurd jî 
nerazîbûna xwe derbarê serdana 
Serokkomarê Tirkiyeyê Abdullah 
Gul anîn ziman. Çalakvanên kurd 
ji bo mafên Kurdan û azadiya se- 
rokê PKKê Abdullah Ocalan dengê 
xwe bilind dikirin. Li gor polîsên 
Berlînê ti pêwendî di navbera ça- 
lakvanên kurd û telefona derbarê 
bombeya li salonê de tune ye. 

Parêzerê Ocalan, Dogan Erbaş: Qedexekirina hevdîtina îmraliyê destpêka şerekî nû ye 



Medya Denîz - Parêzer 
Dogan Erbaş ragehand 
ku ji 27ê Tîrmehê heta 
niha rayedarên dewletê 
nahêiin ew bi Serokê 
PKKê AbduIIah Ocalan re 
li Girava îmraliyê hevdî- 
tin pêkbînin. Erbaşgot 
yek siyasî ûyek jî huqûqî 
du aliyên vê pirsgirêkê 
hene û got ku "Ev dest- 
pêka şerekî nûye". 
Parêzer Dogan Erbaş ji 
sala 1999ê ve di bin banê 


Buroya Huqûqêya Sedsalê 
de dixebite û diçe serdana 
Serokê PKKê Abdullah Oca- 
lan li Girava îmraliyê. Erbaş 
bi bîrxist ku wan ji 27ê Tîr- 
mehê û vir de serdana Oca- 
lan nekirine ûgotem rastê 
binpêkirina mafekî hiqûqî 
hatine. Erbaş wiha axivî: "Ji 
ber ku me serî li Dadgeha 
Mafê Mirovan a Ewropayê 
dayê, pewîst e em bi Ocalan 
re her heftê carekê hevdîtinê 
çêkin. Hemû peymanên nav- 


netewî vî mafî didin me, lê 
rayedar ev du meh in asten- 
giyan derdixin, ev jî bi me re 
gumanan çêdike." 

Erbaş helwesta rayedarên 
dewletê jî nirxand ûgot "Di- 
bêjin koster xirab e, tûfan 
heye. Havînê çawa tûfan çê- 
dibe?" 

Erbaş bal kişand serger- 
miya pêvajoyê ûgot, "Eger 
wiha berdewam bikin û ne- 
hêlin em muwekîlê xwe bibî- 
nin, wê encamên xirab 


derkevin. Ev qedexe wêşer 
gur bike. Em rastê konsep- 
tekşera nû hatine. Hemû 
tişt roniyê na, tarîtiyê nîşan 
didin. Aşîtiya navxweya Tir- 
kiyeyê bi qedexekirina 
hevdîtina ligel Ocalan çê- 
nabe, lê bi diyaloga ligel wî 
çêdibe." Erbaş di dawiya 
axaftina xwe de got ku mal- 
bat û parêzerên girtiyên din 
ên li îmraliyê jî nikarin herin 
hevdîtinan ûgotku "hemû 
rêyên îmraliyê girtî ne". 


Gelo tomara deng Erdogan dişewitîne? 

"Baskekî di nava 
MITê de li pişt 
belavkirina 
kasetê de ye" 

Li gor Îlhamî Işik (Balikçi], gotûbejên 
PKK û MITê li Almanya, Enqere û Sela- 
haddînê çend caran hatine çêkirin 


Hêmin Xoşnaw 

B elavkirina kaseteke 
deng derbarê gotû- 
bêja dezgeha sîxu- 
riyê ya Tirkiyeyê û 
çend berpirsiyarên 
PKKê hefta borî di înternetê de 
hat belavkirin. Jêderekî bawerpê- 
kirî dibêje: "Baskekî nava dez- 
geha MITê li pişt vî karî ye.” 

Tomara deng, ku di malpera 
ajansa Dîcle DIHA de hat weşan- 
din, çend aliyên veşartî derbarê 
gotûbêjên dewleta Tirk ligel 
PKKê eşkere kir. Di vê tomara 
deng de wisa derdikeve ku du nû- 
nerên MITê, ligel herdu berpirsi- 
yarên PKKê, Endamê Konseya 
Rêveberiya KCKê Mustefa Karasu 
û berpirsê PKKê li Ewropa Sebrî 
Ok, herwiha Endamê Konseya 
KNKê Zubeyîr Aydar li paytextê 
Norwêjê Oslo civiyane. 

Rayagiştî dizane dewlet ligel 
Ocalan diaxive 

Ev nêzîka du salan e medyaya 
Tirkiyeyê qala gotûbêjên ligel 
Ocalan û PKKê dike, lê heya be- 
lavbûna vê tomara deng nedihat 
zanîn kî gotûbêjan dike û li ku tên 
kirin. Lê nûçeya DIHA bi navnî- 
şana "Naveroka vê hevdîtinê Er- 
dogan dişewitîne”, perde li ser 
nehêniyan rakir. 


Çavdêrên siyasî ev agahdariya 
ajansa navbirî weke hewldanekê 
bo veşartina çavkaniya belavki- 
rina vê tomara deng wesif dikin. 
Îlhamî Işik (Balikçî) ku çend 
caran li ser daxwaza wan kesên 
gotûbêjan ligel Ocalan dikin ser- 
dana Îmralî kiriye û Ocalan dîtiye, 
bi baweriya wî PKK li pişt belav- 
kirina vê tomara deng e, navbirî 
di vî alî de bo Rûdawê dibêje: "Ev 
tomara deng piştî ku ji aliyê PKKê 
hatiye destkarî kirin, hatiye we- 
şandin. PKKê berê jî karên bi vî 
rengî kirine. Niha PKK di aliyê 
diplomatik de hatiye îzolekirin, 
wisa dibîne ev tomara deng xala 
lawaz ya Erdogan e û hevsengi- 
yan diguherîne." 

Balikçî dûr dibîne belavbûna vê 
kasêtê bandoreke xerab li ser hi- 
kûmeta AKPê bike: "Çimkî ev du 
sal in raya giştî ya Tirkiyeyê di- 
zane dewlet gotûbêjan ligel Oca- 
lan dike.” 

Her çiqasî dîroka vê civînê di 
tomara deng de ne diyar e, lê ji 
gotûbêjê diyar e ev pêncemîn rû- 
niştina di navbera MIT û PKKê de 
ye û di destpêka sala 2010ê de 
hatiye kirin, lêbelê Balikçi wisa 
dibîne hemû gotûbêj li Oslo çêne- 
bûne: "Li Almanya, Enqere û Silê- 
maniyê çend caran gotûbêj 
hatine kirin.” 

Yek ji serkirdeyên PKKê ku tevî 
van gotûbêjan bûye, Mustefa Ka- 



Endamê Konseya Rêveberiya KCKê Mustafa Karasu û Musteşarê MITê Hakan Fidan 


Di 16-17ê Hezîrana 
2010êde otomobîlek 
camreş ku çend ber- 
pirsên tirk têde bûnli 
cihekî nêzîkî Qendîl 
ligel berpirsên PKKê 
civiyan. 


rasu ye û çend biryarên girtina wî 
li Ewropa hene, lewma nayê ba- 
werkirin Karasu çûbe Ewropa û 
tevî gotûbêjên ligel MITê bûbe. 
Lêbelê bi baweriya Balikçî: "Çûna 
Karasu bo Ewropa tiştekî ji rêzê 
ye û her demekê dikare here û 
bê." 

Çavkaniyeke bawerpêkirî ji Rû- 
dawê re ragehand: "Gotûbêj çend 
caran di navbera herdu aliyan de 
li derdora Qendîlê hatiye kirin. Di 
rojên 16 û 17ê Hezîrana par de, 
otomobîleke camreş modela 
GMC, ku çend berpirsên tirk tê de 
bûn li cihekî nêzîkî Qendîl ligel 
berpirsên PKKê civiyan. Mustafa 
Karasu bi nasnameya hevwelati- 


yekî Îraqî çû Oslo." 

Endamê konseya rêveberiya 
KCKê Zubeyîr Aydar piştî belav- 
bûna vê kasêtê, roja 15ê îlonê li 
Roj Tv tevlî bernameya Roj Ak- 
tuel bû. Navbirî ew gotûbêj înkar 
nekirin, lê red kir ew li pişt belav- 
kirina wê kasêtê bin û got: "Me- 
sele li derveyî me qewimî, 
gotûbêj li derveyî me aliyekî din 
wergirtiye. Bi hûrî em çavdêriyê 
dikin û tiştê pêwîst bike dikin." 

Dema weşandina vê kasêtê 
bala çavdêrên siyasî bo alîkî din 
dikişîne. Çimkî pêwendiyên Tir- 
kiyeyê û îsrailê di van çend rojên 
dawî de di asteke xerab de ne, 
lewra hinek çavdêrên siyasî dûr 
nabînin îsrail li pişt belavkirina 
vê kasêta deng be. Şêwirmendê 
berê yê MITê Cewad Oneş dûr na- 
bîne îsrail li pişt vî karê sekinî be, 
û di şîroveyekê de bo rojnameya 
Vatan de dibêje: "Armanca belav- 
kirina vê kasêta deng, xerabki- 
rina proseya çareseriyê ye. Herdu 
peyvên birêz (ku şêwirmendê 
MITê bo Ocalan bikar tîne) û 
serok (ku nûnerên PKKê bo Oca- 
lan bikar tînin) bo têkdana aliyê 
derûnî yê himber e.” 

"Ev bask şirîkê pilaneke navne- 
tewî ye" 


Bi baweriya Oneş, daku bizanin 
kî li pişt belavkirina vê kasêta 
deng e, divê em berê xwe bidin 
armanca vê gotûbêjê jî, ku tê de 
meseleya bê çekkirina PKKê û de- 
mokratbûna Tirkiyeyê tê behski- 
rin. Di heman demê de dibêje: 
"Hinek alî ji helwesta Tirkiyeyê 
derbarê çareseriya meseleya Fi- 
listînê ne razî ne, hewl didin Tir- 
kiyê di nava xwe de mijûl bikin, 
lewma em nikarin rasterast bêjin 
îsrail li pişt vî karî radiweste. Lê- 
belê behsa pêkhateyeke nav hi- 
kûmeta îsrailê dikin." 

Berpirsekî MITê jî li ser vê to- 
mara deng bo rojnameya Tarafê 
ragehand ku ew ji bo bizanin kî li 
pişt belavkirina vê kasêta deng 
sekiniye dest bi lêkolînan kirine. 

Lê çavkaniyeke bawerpêkirî li 
Tirkiyeyê ragehand, eşkerekirina 
gotûbêjên nehênî di navbera PKK 
û MITê de ne xeletiyeke teknîkî ye 
û tiştekî pîlankirî ye û hisabên si- 
yasî li pey hene: "Her kes qala wê 
yekê dike ku baskekî MITê li pişt 
belavkirina vê kasêta deng e, ev 
bask şirîkê pilaneke navneteweyî 
ye û di heman demê de weke Er- 
genekoneke nava MITê de tê nas- 
kirin. Pêşî tomarên dengî bi 
destkarîkirina şîfreya DIHA belav 
kirine û bi taybetî bo têkdana ras- 
tiyan navnîşana IP bikar anîne, ku 
Îsrailî bikar tînin.” 

Paul Bremer bo Rûdawê: 


Ez bi îmkanên 
siyasetmedarên kurd 
ecêbmayî mam 


îplomatê berêyê ame- 
rîkî Paul Bremer, ku 
piştî rûxana rejîma 
Saddam di navbera 6ê Gulana 
2003yê û 28ê Hezîrana 2004ê 
de rêvebirê sivîlyê îraqê bû, 
behsa rola kurdan di rûxandina 
rejîma Saddam de dike. 

Rûdaw: Dema hûn rêvebirê 
sivîl yê îraqê bûn, we pêşbî- 
niya vê perçebûna netewî û ta- 
yîfî dikir li îraqê ku ev dewlet 
di sala 1921ê de li ser bingeha 
cudahiyên netewî û mezhebî 
hatibû damezrandin? 

Paul Bremer: Me dizanî ku 
îhtimala wê yekê heye şerê ta- 
yîfî li îraqê pêk bê. Ji ber ku 
hêzên pirnetewe nekarîn asa- 
yişeke baş ji bo hevwelatiyên 
îraqê misoger bike, ev bû fak- 
toreke sereke bo çêbûna wan 
şer û kuştinên ku di salên 2006 
û 2007ê de pêk hatin. 

Têkiliyên we ligel serkirdeyên 
îraqî gelek bûn. Gelo wan di- 
karî mafên Kurdan di destûrê 
de misoger bikin? Ew di wê 
derbarê de pêdagîr bûn, yan 
bêtir hewla lihevkirina îraqi- 
yan didan? 

Kurd xelkekî liberxwedayî 
bûn di wan salên ku rûbirûyê 
binpêkirinê sitemkariya Sad- 
dam Huseyîn dibûn. Paşê, di 
proseya azadkirina îraqê de jî, 
di sala 2003yê de, wan di eniya 
ceng de şer dikirin. Herwiha ro- 
leke wan a girîng di diyarîkirina 
sistema siyasî û destûrî li îraqê 
hebû. Tevlî vê yekê jî hertimî 
haya wan ji parastina mafên 
îraqiyan hebû ku careke din ve- 
negerin serdemê diktatoriyê. 

Gelo serkirdeyên kurd di siya- 
setê de zîrek bûn? 

Ez bi îmkanên siyasetmeda- 
rên kurd ecêbmayî bûm û ew 
siyasetmedarên din ên Îraqî jî 
ku min kar ligel wan dikir. 

Tê gotin ku ligel hatina hêzên 
amerîkî bo îraqê, baştirîn der- 
fet bo Kurdan çêbû bo damez- 
randina dewleta kurdî ya 
serbixwe, lê amerîkiyan rê 
neda wan. Li himber vê yekê 
Amerîka çendîn soz dane ser- 
kirdatiya Kurdan, gelo ev axaf- 
tin rast in û ew soz çi bûn? 

Ez nizanim hûn behsa kîjan 
sozan dikin, lê siyaseta Ame- 
rîka hertim ew bû ku îraqeke 
yekgirtî, di çarçoveya federa- 
lizm û demokratiyê de, dane 
ber çavan. 

Hûn bawer dikin ku di pêşe- 
rojê de wê îraq yekgirtî bi- 



mîne, yan jî çareseriyeke wek 
ya Yugoslaviya pêwîst e? 

Bo pêşeroja îraqê û ji bo asa- 
yişa tevahiya îraqiyan jî gelekî 
girîng e ku îraq weke welatekî 
yekgirtî bimîne. 

Maddeya 140ê ku biryar bû di 
dawiya 2007ê de bihata cîbicî 
kirin, hêşta jî nehatiye cîbicî 
kirin. Kurd dibêjin Amerîka ji 
ber Tirkiyeyê dijî cîbicîkirina 
wê bû. Gelo ev rast e? 

Ji ber ku bêtirî heft sala ye min 
postên hikûmî wernegirtine, ez 
nikarim bi navê siyaseta niha ya 
Hilcûmeta Amerîlra biaxivim. 

Partiyên îraqî niha gelekî 
behsa wê yekê dikin lru di ser- 
dema hikumdariya we de 
gelek gendelî li îraqê pêkha- 
tiye. Bersiva we çi ye? 

Zaniyariyên giştî wê yekê eş- 
kere dikin ku li serdema rejîma 
Saddam de gelek gendelî hebû, 
ev jî ji ber ku ev siyaseta hikû- 
metê bû, bo mînak di "berna- 
meya neft himber xwarinê" de. 
Herweiha ev tişt karekterekî 
giştî yê hemû zordaran e ku 
gendeliyê belav bike û piştgi- 
riyê lê bike. Ligel proseya azad- 
kirina îraqê, diyardeya 
gendeliyê bi dawî nehat. 

Hûn ezmûn û modela Herêma 
Kurdistanê piştî sala 2003yê 
çawa dinirxînin? 

Herêma Kurdistanê derfeta 
wê hebû ku maweyê 12 salên 
piştî şerê yekem ê Kendavê di 
warê siyasî û aborî de pêş bi- 
keve. Vê ezmûnê jîîmkanên 
mezin û girîng dane Kurdan da 
bikarin xwe ligel rewşa siyasî û 
aborî ya piştî 2003yê biguncî- 
nin. Haya min jê heye ku He- 
rêma Kurdistanê îro 
pêşketineke aborî ya baş pêka- 
niye, di warê kêşana serma- 
yeya biyanî bo wê hêrêmê. 

Hevpeyvîn: 

Hawar Ebdulrezaq 




Hevseroka BDPê Gultan Kişanak 
bo Rûdawê: 


Rewş bi aliyê 
çareseriya kêşeya 
kurd ve naçe 


© Di kongrê de me 
stratejiya xwe guhe- 
rand bo otonomiya 
demokratîk û komara 
demokratîk. 


© Helwesta serokko- 
mar û serokwezîrê 
Tirkiyê li himber kê- 
şeya kurd weke hev e. 

© Hikûmeta AKPê 
berî hilbijartinê ama- 
dekariya şer kiriye. 

1 ultan Kişanak, di 
kongreya duye- 
l— mîn ya BDPê de 
ku roja 3yê îlonê 
li Enqere hat saz- 
kirin, careke din 
ligel Selahattîn Demîrtaş, weke 
hevseroka BDPê hat hilbijartin. 
Kişanak di vê hevpeyvînê de ligel 
Rûdawê qala stratejiya nû ya 
BDPê bo çareseriya kêşeya kurd 
li bakurê Kurdistanê dike. 

Rûdaw: Çareseriya kêşeya kurd 
gihiştiye xetimînê. Kongreya 
BDPê bo derbaskirina vê qonaxê 
çi rolekê dibîne? 

Gultan Kişanak: Her çiqasî 
kongreya me asayî bû, lêbelê bo 


rizgarbûna ji vê xetimînê hewlda- 
neke bû jî. Me di kongrê de pe- 
yama çawaniya çareseriya kêşeya 
kurd gihande raya giştî. Me pro- 
tokola çareseriya demokratîk 
şand ji raya giştî û hikûmetê re û 
me amadebûna xwe nîşan da bo 
çareseriya vê kêşeyê bi rêkkefti- 
nên siyasî. Berê ji ber ku kêşeya 
kurd bi awayekî demokratîk 
nehat çareserkirin, gihişte vê qo- 
naxa aloz ya îro. Kêşeya kurd bi 
serkêşiyê destpê kiriye û serkêşî 
jî bi hêza artêşê hatiye serkutki- 
rin û ev tablo bi dirêjiya çerxa 
borî heya îro dubare bûye, lê 
Kurd milletekî 20 milyonî ye û ji 
nav neçûye. Bi înkarkirina ziman 
û çand û mafên wan, kêşe derke- 
tiye, lewma di çarçoveya proto- 
kola demokratîk de ev kêşe tê 
çareserkirin. Ji bo vê jî me pêşni- 
yara xwe vekirî şand ji raya giştî 
re. 

Birêz Selahattîn Demîrtaş di- 
bêje: atmosfêr amade be em ê 
vegerin parlamento, ew atmos- 
fêr çî ye? Çaverêya atomsfêreke 
çawa dikin? 

Pêşî pêwîst e ew atmosfêra îro 
heye bi rastî bixwînin, 3 hezar si- 
yasetvanên kurd û BDPê hatine 
zindankirin, heya îro girtina siya- 
setvanên kurd berdewam dibe. 
Piraniya wan siyasetvanan bi 
dengê gel bûne şaredar. Heya 
vêga 6 parlamenterên kurd di 
zindanê de ne. Ev gefa dewletê ye 


li ser siyaseta demokratîk ya Kur- 
dan. Bo vê yekê pêwîst e raya 
giştî zextan li ser hikûmetê bike 
daku vê siyasetê biguhere. Bawer 
nakim her tişt di navbera îro û 
sibe de bê çareserkirin, lêbelê pê- 
wîst e hikûmet bi peyamên xwe 
bo raya giştî ron bike çawa pro- 
seya demokratîbûnê bicih tîne, 
gavên wê yên pratîk ji niha şûnde 
çawa dibin. Çend sal in hikûmet 
qala vebûnê dike û îro jî dibêje 
vebûn berdewam e, lêbelê nave- 
roka vê vebûnê çî ye? Li vir tiştê 
hêjayî girtina helwestê ye, ne ew 
e gelo heya sibe hikûmet çi ga- 
vekê davêje? Lê ya giring ew e hi- 
kûmet têgeh û helwesta xwe di vî 
alî de diguhere yan na? Tiştê din, 
gelo hikûmet çawa parlamento 
bikar tîne, gelo li parlamento qala 
çareseriya kêşeya kurd tê kirin 
yan na? Gelo hisabê vîna gel tê 
kirin yan na? Gelo hikûmet rê 
dide parlamenteran bo çarese- 
riya vê kêşeyê kar bikin yan tenê 
weke berê dibêje bila li parlamen 
bin, lê bila bêdeng û bê rol bin? 
Armanca me ji boykotê ev e û ça- 
verêya piştgiriya raya giştî dikin. 
Li vir tabloyekî dûr ji rastiyê ha- 
tiye holê, weke ku BDP ji zemîna 
karê demokratîk bireve, hevri- 
kiya nava parlamenê red dike, bi 
vî rengî jî hewl didin zextan li ser 
BDPê bikin, ev ne rast e. Ji roja 
yekê ve me got em dixwazin ve- 
gerine parlamenê, dixwazin der- 
gehên demokratîkyên çareseriyê 


Kurd bi gûman berê xwe didin kongreyên ku Tirkiye saz dike 


Partiyên kurd tevlî Meclîsa 
Niştimanî ya Sûriyê nebûn 


Besam Mistefa Hewlêr 


R oja pêncşema borî, 15ê 
îlonê li bajarê Stenbola 
Tirkiyeyê hejmareke dij- 
ber û çalakvanên Sûriyê bi me- 
besta nûnertîkirina şoreşa gelê 
Sûriyê dijî hikûmeta Beşar Esad 
meclîseke niştimanî ya Sûrî ra- 
gehandin. Ev meclîs ji hêzên 
derve û hundir ên opozisyona 
Sûriyê pêk tê. Rêveberên mec- 
lîsê ragehandin ku armanca 
wan ya serekî rûxandina rêjîma 
Beşar Esad e û parastina rengê 


aştiyane yê şoreşê û avakirina 
dewleteke demokratîk û sivîl û 
piralî ye. 

Endamê serkirdayetiya Par- 
tiya Çep ya Kurd li Sûriyê Şelal 
Gedo bo Rûdawê ragehand ku 
partiyên kurdî bi giştî bi hesasi- 
yet û hestiyarî berê xwe didin 
meclîs û kongreyên ku li Tirki- 
yeyê tên sazkirin û wiha got: 
"Civînên ku li Stenbolê tên girê- 
dan ji aliyê hinek hêzên opozîs- 
yona Sûriyê, ku hejmara herî 
zêde Îslamî ne, ji ber Tirkiye 
piştgiriya îslamiyên Sûriyê dike 


û wan tîne pêş ji ber gelek sede- 
man weke armanca wan ya hev- 
beş bo misilmankirina Sûriya 
nû, piştî ketina rêjîma Esad. 
Herwiha girtina rê li ber avaki- 
rina Sûriyeke demokratîk û hev- 
beş û piralî, ku Kurd weke 
neteweya duyemîn ya herî 
mezin li Sûriyê di destûr de bên 
çespandin û mafên wan jî bên 
misogerkirin.” 

Meclîsa Stenbolê ji 115 enda- 
man pêk tê, 50 ji wan ji hundirê 
Sûriyê ne, herwiha hat ragehan- 
din ku li ber endambûna kesên 

Hejmar 114 I Rûdaw 



Em çaverê dikin ku 
Kurdên li Herêma 
Kurdistanê û nûne- 
rên wan piştgiriya 
daxwazên me bikin 


bên vekirin, lê ev tenê bi 
xwestina me nayê bicihkirin, 
pêwîst e hikûmet jî helwesta 
xwe biguhere. 

Ji bo bidawîanîna biryara 
boykotê çaverêya peyama 
aliyekî dikin? 

Pêwîst e hemû alî erkên 
xwe bicih bînin. îzolekirin bi 
vî awayî astengiya here serekî 
ye, berdewambûna operasyo- 
nan astengiyeke din e. Pêwîst 
e hikûmet helwesta xwe bigu- 
here. Bi baweriya min hilgir- 
tina tecrîdê li ser birêz Ocalan 
peyameke girîng dibe, aloziya 
nava civakê heta radeyeke 
baş kêm dike. 

Derbarê kêşeya kurd de, cu- 
dahiyekê di navbera hel- 
westa serokkomar û 
serokwezîr de têbînî dikin? 

Pêwîst e helwesta cihê di vî 
alî de hebe. Lê îro ti cudahi- 
yek di helwesta serokkomar û 
serokwezîr de li ser kêşeya 
kurd nayê dîtin. Tiştê heye 
helwesteke hewl dide şerê et- 
nîkî li Tirkiyeyê derxîne. 


Di kongreya xwe de, BDPê di 
aliyê stratejîk û siyasî de çi 
guherîn çêkirin? 

Me di peyrewa navxwe ya 
BDPê de berî niha daxwaza ko- 
mara demokratîk ya Tirkiyeyê 
dikir, lêbelê di kongreya vê 
carê de me stratejiya xwe gu- 
herand û kir otonomiya demo- 
kratîk û komara demokratîk. 


Astengî li pêşiya tekoşîna 
demokratîk hene 


Nêçîrvan Barzanî piştî ser- 
dana wî bo îranê di hevdîti- 
nekê de ligel Rûdawê biryara 
boykota parlamenê ji aliyê 
BDPê weke xeletiyeke strate- 
jîk binav kir û got, divabû 
BDPê derfeteke din bida Er- 
dogan? 

Em wateyê didin helwestên 
bi vî rengî yên gelê kurd û 
nûner û siyasetvanên wî. Em 


heya niha jî milmilaneya de- 
mokratîk di nava parlamenê 
de weke bingeh dibînin, di 
her derfetekê de vêya dûpat 
dikin ku divê em ji parla- 
mento dûr nekevin, lê her- 
wiha dûpat dikin ku ewqas 
fişar û astengî li pêşber polî- 
tîka demokratîk hene, em ni- 
karin bi rastî rola xwe li 
parlamenê bilîzin. Lewma em 
daxwaz ji dost û heval û aştîx- 
wazan dikin piştgiriya me 
bikin. Hikûmetê dest bi kam- 
pîneke propogande û navxe- 
rabkirinê kiriye ku qaşo BDPê 
dev ji zemîna karê demokra- 
tîk berdaye, lewra em ji dos- 
tên xwe dixwazin ji van 
idiayan bawer nekin. Dîsa ev 
şepêla şîdetê destpê kiriye, ti 
pêwendiya wê bi biryara boy- 
kota BDPê tune, hikûmetê 
berî hilbijartinan biryara şer 
daye û amadekarî jê re kirine. 
Serokwezîr li qadên hilbijar- 
tinan qala jinavbirina bizava 
kurd dikir û ev soz da deng- 


deran. Heya qala darvekirina 
Ocalan jî kir. Em daxwaz dikin 
Kurd xwe bi xwe birêve bibin, 
bi zimanê xwe bixwînin û 
herwiha daxwaz dikin nasna- 
meya wan bê naskirin. Lewra 
em çaverê dikin Kurd li He- 
rêma Kurdistanê û nûnerên 
wan piştgiriya van daxwazên 
me bikin. 

Rewşa siyasî li Tirkiyeyê 
berbi alozbûna zêdetir yan 
vegera berbi zimanê diyalog 
û xebata sivîl ve diçe? 

Rewşa siyasî ku îro li Tir- 
kiyê heye zêde bi aliyê çarese- 
riya kêşeya kurd naçe. 
Mixabin di vî alî de hikûmetê 
helwesteke negatîf wergir- 
tiye, hewl dide şer weke tena 
rêya çareseriyê nîşan bide, lê 
em hevrikiya xwe ya siyasî 
berdewam dikin û bawer 
dikim em dikarin hikûmetê ji 
vê helwesta wê paşkez bikin. 

Hevpeyvîn: Hêmin Xoşnaw 


din jî derî vekirî ye. Partiyên 
kurdî beşdar nebûne, tenê 
çend endamên kurd tevlî 
meclîsê bûn, lê weke kesaye- 
tiyên serbixwe. 

Berpirsê dezgeha MAF ya 
mafên mirovan li Sûriyê îb- 
rahîm Yûsiv bo Rûdawê 
diyar kir ku rewşa opozis- 
yona Sûriyê pir xerab e û zê- 
debûna civîn û meclîsan 
pirsgirêkê çareser nake: 
"Niha Sûriye di qonaxeke 
hesas de derbas dibe. Rojane 
xelk tên kuştin, roja 16ê 
îlonê 46 kes hatin kuştin, 
xwîna hevwelatiyên Sûriyê 
rojane diherike û opozisyon 
lawaz e û nikare xwe bike 
yek bere.” Derbarê civîna 
Stenbolê jî Yûsiv got: "Çi ci- 
vatek eger piştgiriya hevrê- 
ziyên hundir bidestve 
neyîne nikare nûnertiya şo- 
reşa Sûriyê bike. Meclîsa 
Stenbolê divê hevkariyê ligel 


Îbrahîm Yûsiv, ber- 
pirsê dezgeha MAF: 
Civata ku piştgiriya 
hevrêziyên hundir 
bidestve neyîne ni- 
kare nûnertiya şo- 
reşa Sûriyê bike 


meclîsên berê bike û yek 
meclîsa giştî ku hemû pêk- 
hateyên civaka Sûriyê lixwe 
bigire, bê damezirandin." 

Ji 15ê Adarê heya niha li 
Sûriyê nêzîka 3 hezar kesan 
hatine kuştin. Li gor saziyên 
mafên mirovan û opozisyona 
Sûriyê ev kes bi destê rêjîma 
Esad hatine kuştin, lê rêjîm 


dibêje "grubên çekdar yên 
terorîst û nenas” sivîl û leş- 
keran dikujin. Lê rêjîm qe- 
dexe dike dezgehên medya 
yên bêalî derbasî Sûriyê 
bibin, lewma zêdetir guman 
tê ser hikûmetê di kuştin û 
tepeserkirina xwepêşande- 
rên aştiyane de. 

Yûsiv ku niha li derveyî 
Sûriyê dijî, diyar kir ku mec- 
lîsa Stenbolê dikare hemû 
îtîlaf û meclîsên din di nava 
xwe de hilbigire: "Ez serkef- 
tina meclîsa Stenbolê bi 
xurtkirina pêwendiyên wê 
ligel aliyên din dibînim. Divê 
tenê nûnerek û yek meclîsa 
demkî ya Sûriyê hebe.” 

Şelal Gedo jî diyar kir ku 
meclîsa niştimanî ku li Sten- 
bolê di 15ê îlonê de hat ra- 
gehandin weke meclîs û 
heyetên din dikeve çarço- 
veya bêtifaqiya opozisyona 
Sûriyê ku nikare hêzên xwe 


bike yek: "Meclîsa nû tiştek 
zêde nekir ser meclîsên din, 
êdî mirov nema navê wan ji 
hev derdixe. Hinek endamên 
opozisyonê hene di du mec- 
lîsan de endam in! Dîmenê 
Sûriyê pir bi mij û moran e, 
herwiha ev meclîs wêneyekî 
ne baş ser opozisyona Sûrî 
didin raya giştî ya Sûrî û 
navdewletî jî." 

Navbirî wiha axaftina xwe 
qedand: "Wergirtina Kurdên 
Sûriyê bo mafên xwe, Tirki- 
yeyê dilgiran dike, Tirkiye 
ditirse krîza Sûriyê bibe 
sedem ku Kurd serê xwe 
rakin û bi dirêjiya 1300 km li 
ser sînorê wê azad bibin. 
Tirkiye naxwaze ev şerîta sî- 
norî wê ji cîhana Erebî veqe- 
tîne ku niha dixwaze di 
kirasekî Osmanî yê nû de lê 
vegere û deriyê wê jî Sûriyê 

ye” 


Şirove 



Li bajarê Amedê 
Konferansa 
Kurdistanî 


Bayram Ayaz 


D i rojên 17-18ê 

îlonê 2011 de li Otela Class The Green Park ya 
Amedê "Konferansa Kurdistanê ya li Tirkiyeyê" 
pêkhat. Konferans bi pêşengiya BDP, KADEP, HAK- 
PAR, KCD, TDŞKê ji aliyê jimareke zêde rêxistinên 
siyasi, demokratik û pîşeyî de hatibû amadekirin. 
Ji bo min cihê şanaziyê ye ku yek ji 182 beşdaran 
bûm û pê keyfxweş im ku derfeta şopandina vê ci- 
vîna dîrokî çêbû. Amadekaran careka din pîroz 
dikim. 

Çend aliyên taybetî yên vê Konferansê hebû ku 
hewce ye qala wan were kirin. 

Li bakurê Kurdistanê ji aliyê partiyên yasayi ve 
cara yekeme civînekî bi navê Konferansa Kurdis- 
tanî tê amade kirin. Ev civîn eslê xwe de Konfe- 
ransa niştîmanî ya bakurê Kurdistanê bû. Li 
Amedê, li pêş çavê dewleta tirk, bi eşkere hat rêk- 
xistin. Polîsên tirk jî li pêş otêlê li ser caddeyê se- 
kinîbûn. Ji seda sed ev konferans bi îmkanên 
teknolojîk ji destpêkê heta dawî hat guhdarî kirin. 
Dibe ku bi wêneyî hatibe temaşe kirin jî. Kesên ku 
hinekî ji pêşketinên teknolojiyê agahdar in, dikarin 
texmîn bikin ku wisa jî bûye. Derfet û metodên tek- 
nolojiya "Guhdarî û seyra buyerê ji cih" tê zanîn! 
Digel vê jî hîç beşdarekî ziman û gotinên xwe ne- 
guhert û negot gelo wê çi bibe û çi bi serê me were! 
Kurd, Ermen, Suryanî, Ereb, Mihelmî, Sunî, Elewî, 
Êzîdî, Îsevî, Musevî, hemî Kurdistaniyan qet goti- 
nên xwe texsîr nekirin. Bi qasî ku demê derfet da, 
her kesekî ya dilê xwe û serê xwe bê sansur axaft. 
Lê dewletê jî mudaxele nekir! Ev pêvajoyeke nû ye. 
Tevgera welatparêz li bakurê Kurdistanê sînorê 
tirsê çirandiye û gotina rast re bê minetî ye. Sî-çil 
sal berê, demên ku welatparêzan ji ber gotina Kurd 
bi salan cezayê zindanê werdigirtin, tê bîra min. 
Niha em li dilê bakurê Kurdistanê li Amedê "Kon- 
feransa Kurdistanî" pêktînin. Ev cihê serbilindiyê 
ye! Ev dara azadiyê ku şîn bûye, bi xwîna deh he- 
zaran şehîdan mezin bû. Di vê pêşveçûnê de para 
hemî welatperweran heye, bi taybetî evên ku be- 
delên zêde dane. 

Xususiyeteke duyemîn, fereh rengiya beşdaran 
bû, bi her awayî. Ev sî û du sal in, em yek ji wan 
aktor û şahidên civînên honandina hevkarî û tev- 
xebatên di nabeyna hêzên partî û rêxistinên ba- 
kurê Kurdistanê de ne. Ev hevkarî û hewldan 
temenê wan kurt bû, neçûn serî û piştî demekî jî ji 
hev ketin û belav bûn. Helbet ev hewldan li bakurê 
welat bû ezmûn (tecrûbe), lê mixabin ji wê derbas 
nekir. Sedemê sernekeftina van hewldanan, li sur- 
gunê hatin amadekirin û neliheviya tevgerên we- 
latparêz bû, dijminatiyeke korî dijî hevdu dikir. 

Niyet çi bû, kê çi ji konferansê hêvî dikir, li ali- 
yekî. Helbet niyet û xwezî hebû. Lê em dikarin 
bêjin ku hemî nûneran bi dilekî pak û niyeteke 
paqij li diyalogê û hevxebata nav Kurd û Kurdista- 
niyan digeriya. Ev girîng e. Kurdistanî li du diyalogê 
bû û yekrêziya nav mala Kurdan dixwest. Ev kon- 
ferans destpêkekî baş e. Hewce ye gavên bere- 
pêştir were avêtin. 

Bi kin û kurt, Kurdistanî li peymana xwe ya niştî- 
manî navxweyî digerin. Li demokrasiyaxwe navx- 
weyî digerin. Li rêyên çareseriyê digerin ji bo ku ji 
krîza heyî derkevin. Li rê û rêbaz û cureyê pêkve- 
jiyaneke wekhev û aramî bi gelê tirk û gelên din re 
digerin. Encamnameya konferansê rêya çareseriyê 
ji bo axlebê pirsgirêkan destnîşan dike. Konferansê 
pêvejoyeke nû da destpê kirin. Em divê tê de ber- 
dewam bin. Kurd divê pêkve bin, çareyekî din tune! 

Kurdên Ewropayê 


Rûdaw I Hejmar 114 


’Hevrêza Bremen' hefteya çalakiyan organîze dike 


Bremen (Rûdaw) - Kurdên Ro- 
java yên ku li Almanyayê dijîn, bi 
armanca bihêzkirina piştgiriya 
gelê Sûriyê li dijî rejîma Esed, bi 
navê ’Yekîtiya Hevrêzên Ciwa- 
nên Kurd li Sûriyê - Hevrêza 
Bremen’ heftiyeke piştgiriyê dan 
pêşiya xwe. Birêvebirê vê însya- 
tîfê Mihemed Taha Huseyîn ji 
Rûdawê re regahand ku wan 
bernameyeke hefteyî pilan ki- 
rine û got, "Me roja duşemê bi 
navê Konê Azadiyê li qada 
Domsheide li bajarê Bremen 
dest bi bernameya xwe kir." 

Bi mebesta ku Kurdên li ba- 
jarê Almanya Bremenê dijîn 
agahdar bikin û bala raya giştî 
ya alman bikişînin ser bûyerên li 
Sûriyê diqewimin, hejmarek 
Kurdên Rojava bi navê Hevrêza 



Çendîn Kurdên 
Rojava li bajarê 
Bremenê derbarê 
bûyerên Sûriyê 
xelkê agahdar 
dikin 

Bremen hefteyek çalakiyan or- 
ganîze kirin. Derbarê armanca 
vê hefteya çalakiyan de birêve- 
birê vê însyatîfê Mihemed Taha 
Huseyîn got, "Çalakî bi mebesta 
hetikîna rejîma Sûriyê û eşkere- 
kirina kiryarên wê yên hovane li 
dijî gelê Sûriyê tên kirin. Her- 
wiha ji bo balkişandina raya 
giştî ya alman û ya ewrûpî ji bo 


lîstina roleke çalak di guhertina 
helwest û pêwendiyên hikûme- 
tên ewrûpî bi rejîma Sûriyê re." 
Taha Huseyîn herwiha got wan 
nameyek agahdariyê dane parle- 
mena herêmê ya Bremenê û ji 
wan piştgirî xwestine. 

Roja yekem, di 19ê îlonê de, ji 
bo bûyerên li Sûriyê diqewimin, 
Mihemed Taha Huseyîn û 7 he- 
valên xwe li navenda Bremenê 
kon vekirin û belavok belav 
kirin. Roja duyem jî ji bo bîra- 
nîna kesên ku jiyana xwe ji dest 
dane wan mûman pêxistin. Di 
23yê îlonê, bi amadebûn û beş- 
dariya çend hunermendan, wê 
ahengek çandî bê li darxistin û 
roja şemî û yekşemê jî wê bi tev- 
lêbûna zarokan kombûneke pêk 
bê. 


Hejmara Kurdan di siyaseta ewrûpî de zêde dibe 



Evrim Baba Sommer 


Koln (Rûdaw) - Di van rojên 
dawî de hilbijartinên parlemento- 
yek eyaletê û yên şaredariyan li 2 
eyaletên Almanyayê hebûn, li Ber- 
lînê û li eyaleta Niedersachsenê. 
Li Berlînê, li ser lîsta Partiya Çep 
(Die Linke) 2 Kurd ji bo parleme- 
toya herêmî ya Berlînê hatin hil- 
bijartin. 

Li ser Lîsteya Partiya Çep 
Evrim Baba-Sommer û Hakan 
Taş ketin Parlementoya Berlinê, 



Hakan Taş 


çendîn berendamên din yên 
kurd jî nekarîn bi ser neketin. 
Evrim Baba-Sommer ev cara du- 
duyê ye ku dikeve Parlementoya 
Berlînê, ji bo Hakan Taş jî ev cara 
yekê ye. 

Partiya Çep di vê hilbijartinê 
de ji sedî 11,7ê dengan wergirt 
û bû xwedî 20 kursî. Hejayî go- 
tinê ye ku piraniya berendamên 
kurd li ser Lîsteya Partiya Çep 
dikevin hilbijartinan û kêm Kurd 



Özlem Sara Çekiç 


di nav partiyên din de tên dîtin. 

Hilbijartinên heremî yên 
Niedersachsenê 

Di hilbijartinên herêmî yên 
eyaleta Niedersachsenê de jî hej- 
marek Kurd weke wekîl ji bo 
meclîsên şaradariyan hatin hilbi- 
jartin. Li gor agahiyên Rûdawê, di 
hilbijartinên llê îlonê de 8 Kurd 
hatine hilbijartin: Navê wan 


kesên ku hatine hilbijartin, ligel 
bajarê ku lê hatine hilbijartin û 
partiya wan, ev in: Yilmaz Mutlu, 
Cloppenburg (FDP) ( Kurê Şêx 
Evdo / Êlih), Adem Ortac, Clop- 
penburg - SPD (ji gundê Bahnim 
/ Midyad - Nisêbîn), Metin Col- 
pan, Buchholz - SPD (ji gundê 
Daudiyê /Amed), Halat Tunc, 
Warsingsfehn - Die Linke (ji 
gundê Taqa, Midyad), Rezan Uca, 
Celle - FDP (ji gundê Şimzê / 
Êlih, Birayê Feleknas Uca), Be- 
hiya Uca, Celle - Die Linke (ji 
Gundê Şimzê / Êlih, xuşka Felek- 
nas Uca), Levent Sure, Rastede - 
SPD (ji Wêranşar), Sinan Şikho, 
Delmenhorst - Bûndnis 90 / 
Grûne. 


Özlem li Danîmaikayê dîsa ket 
parlementoyê 

Li Danîmarkayê jî di 15ê îlonê 
de hilbijartinên parlementoyê 
pêk hatin û ji çar berendamên 
kurd yek bi ser ket. Ozlem Sara 
Çekiç a ku di dewra borî de jî par- 
lementer bû, dîsa dikarî li ser 
lîsta Partiya Sosyalîst a Gel (SF) 
bikeve parlementoyê. Ji bilî 
Ozlem Sara Çekiç, Bilal I nekçi 
(SF), Serdar Benli (SF) û Yildiz 
Akdogan (S) jî berandam bûn, lê 
bi ser neketin. 

Partiya Sosyalîst a Gel (SF) piştî 
ku di vê hilbijartinê de 7 kursî ji 
dest da, bi 16 kursiyan di rêza 5. 
a partiyên danîmarkî de ye. 



Parêzer Uzun Buroya Parêzeriyê 

Em li seranserê Almanyayê di xizmeta we de ne 


Parêzer Oktay Uzun 


Besên me yên kar 

Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 
Dadweriya berpirsiyariya pizîşkî (Arzthaftungsrecht) 


Navnîşan: 

Sonnemannstr. 3 
60314 Frankfurt am Main 


Tel.: 069 - 49 600 87 
Fax: 069 - 49 600 88 
email: info@kanzlei-uzun.de 
web: www.kanzlei-uzun.de 



Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûnjî xwe bighînin me... 

Hûn jî cihêwaziyê hîs bikin! 


graf-adolf-str. 70a 
40210 dusseldorf 
tel.: 0211 - 17957982 
fax: 0211 -17957983 
www.dassign.de 
info@dassign.de 


DAS SIGN 

Dema li Celle 
pirsgirêk di nav- 
bera du Kurdan 
de, an jî di nav- 
bera Kurdek û 
Almanek de der- 
keve, saziyên 
dewletê serî li 
Mala Êzîdiyan 
didin û bi wan 
dişêwirin 


Abdurrahman Gok Celle 




C elle bajarekî xwedî 
70 hezar niştecih e 
û li bakurê Alman- 
yayê ye. Bi deh 
salan e zêdeyî 10 
hezar Kurdên êzîdî li vî bajarî 
dijîn. Bi salan e li vî bajarî naven- 
dek bi navê Mala Êzîdiyan xeba- 
tên xwe dimeşîne. Mala Gel ji 
aliyekî pirsgirêkên navbera ci- 
vaka kurd çareser dike, li aliyê 
din ve jî ji bo civaka kurd ji rastiya 
xwe û çanda xwe dûr nekeve, di 
nav kar û barê cûr be cûr de ye. 

Êzîdiyên vî bajarî û derdora wê 
bi deh salan e ji bo ku hem li 
çanda xwe xwedî derkevin hem jî 
pirsgirêkê xwe çareser bikin di 
bin baneyê Mala Êzîdîyan a ba- 
jarê Celle (Êzidisches Kultur-Zen- 
trum in Celle und Umgebung e.V.) 
de xebatan dimeşînin. Mala Êzîdi- 
yan ku di 1994ê de hatiye dame- 
zirandin, bi xebatên xwe yên hêj a 
ji hêla dewleta alman ve jî li ber 
çav hatiye girtin û lewra di gelek 
mijaran de bi saziyên dewletê tê- 
kiliyan didomînin. Mala Êzîdiyan 
herwiha ji bo zimanê kurdî neyê 
jibîrkirin û çanda wan winda 
nebe jî, di nav xebatê de ye. Êzîdi- 
yên Celle cara yekem di 1994ê de 
bi avahiya ku kirê kirine dest bi 
xebatên xwe kirine û her çûye xe- 
batên xwe bi pêşvetir birine. 
Lewra îro Mala Êzîdiyan kom- 
plekseke ku ji du salonên mezin 
pêk tê û hewşeyeke wê ya mezin 
jî heye kirî ye. 

Serokê Mala Êzîdiyan a Celle, 
Salih Yalti, diyar kir ku wan di 
2002yê de cihek li ser navê Mala 
Êzîdiyan kirîne û dest bi avaki- 
rina malê kirine. Yaltî anî ziman 
ku di nava 3 salan de, bi alîkariya 
350 ciwanî û şîrketên Êzîdiyan, 
mal ava kirine. Mala Êzîdiyan li 
bajarê Celle, ku ji 5 kesên nişteci- 
hên bajêr yek êzîdî ye û piraniya 
wan ji bajarê bakurê Kurdistanê 
Êlihê koçber bûne, mudaxeleyî 
pirsgirêkên nava civaka kurd jî 
dike. Dadgehên Celle jî Kurdên ku 
kêmtir ji 5 mehan ceza werdigi- 
rin, dişînin Mala Êzîdiyan ji bo ku 
li şûna cezayê hepsê li Mala Êzî- 
diyan xizmetê bikin. 


"Dadgeh ji bo pirsgirêkê serî li 
me dide" 



A 


Mala Ezîdiyan bo Kurdan karên fermî dike 


Dadgehên alman ji Mala 

_A 

Ezîdiyan 


alîkariyê dixwazin 


fzidiscfte Kultur Zentrum 

InÇ'eNe und Umgebung t\V, 

An ■*!•.■ Ki-Ippt I 2 I l'*227 t.'dlc 
Td-/mjrn: 0ŞT41 /8 S7S* 49 


Mala 2, 



Serokê Mala Êzîdiyan Salîh Yaltî 


Wêne: DIHA 


Di gelek dozan de jî Mala Êzîdi- 
yan bi xwesteka dadgehên Celle 
raste rast mudaxeleyî pirsgirêkên 
di nava Kurdan de dike û çarese- 
riyê dibîne. Serokê komelê Yaltî 
destnîşan kir ku ew wek Mala 
Êzîdiyan bi dozger û dadgehê re 
her dem di nava têkiliyan de ne û 
wiha got: "Di pirsgirêkên ku di 
nava civaka Kurd de derdikevin 
raste rast em mudaxîl dibin. Pêşî 
dewlet li hember vê yekê derdi- 
ket, digotin 'digel zagonên me 
hûn nikarin li gor xwe biryara bi- 
girin.' Lê me jî j i wan re got ku ew 
bi pirsgirêkên ku di nava civaka 
me de derdikevin nizanin û wek 
me bi orf û adetên me nizanin. Lê 
pişt re wan jî ferq kirin ku bi dad- 
gehan pirsgirêkan çareser nakin. 
Lewma alîkarî ji me xwestin. 
Niha jî dema pirsgirêk di navbera 
2 Kurdan de derkeve, anjî di nav- 
bera Kurdekî û Almanekî de der- 
keve, serî li me jî didin û bi vî 
awayî dozê bi encam dikin." 

Ji dêlva girtîgehê li Mala Êzîdi- 
yan dixebitin 

Yaltî ragehand ku dema pirsgi- 
rêkeke aborî an jî malbatî di nav- 
bera 2 Kurdan de derdikeve, 
komisyona wan a edaletê dikeve 
dewrê û bi herdu aliyan re jî hev- 
dîtinan pêk tîne û wiha axivî: 
"Eger herdu alî jî îradeya komis- 
yonê bipejirînin, wê demê em 
dikevin navbera wan û beriya 
pirsgirêk mezin bibe tê çareser 
kirin. Pirsgirêkên di navbera mêr 
û jinan de jî em bi heman awayî 
çareser dikin û ji bo pirsgirêk ca- 
reke din dernekeve, em an wan li 


hev tînin, an jî bi awayekî aşîti- 
yane wan ji hev diqetînin." Yalti 
anî ziman ku piştî pirsgirêk çare- 
ser dibe, kopiyekî encamê ji dad- 
gehê re û kopiyekî ji dewletê re 
dişînin û kopiekî jî dixin nava ar- 
şîvên xwe. Yaltî got ku dema dad- 
geh ceza li hemwelatiyekî Kurd 
dibire jî, cezayên xwe bi xebata li 


Mala Êzîdiyan dikişînin. 

Penaberjî tên Mala Êzîdiyan 

Yaltî di çarçoveya xebatên Mala 
Êzîdiyan de diyar kir ku ew pirs- 
girêkên penaberan jî çareser 
dikin wiha pêde çû: "Dema yekî 
êzîdî ji îraq, îran, Sûriye, Tirki- 
yeyê an ji Ermenistan koç dike û 
serî li penaberiyê dixe, dosyayên 


< 

X 

wan tên cem me û eger em erênî 
biryar bidin, dosyaya wan dibe 
fermî. Dema ku du êzîdiyên ji we- 
latên cuda (wek îran û Tirkiyeyê) 
bixwazin bi hev re bizewicin jî, 
serî li Mala Êzîdiya didin û piştî li 
gora orf û adetê êzîdiyan zewaca 
wan tê kirin, dosyayên wan tên 
amade kirin û dewleta alman jî 
hêj nû zewaca wan qebûl dike." 
Yaltî da zanîn ku ne tenê ji Al- 
manya, ji welatên din yên Ewro- 
payayê jî gelek kes ji bo van 
pirsgirêkan serî li wan didin û ev 
yek mecbûrî ye. 


Bi olên din re jî di nava têkiliyê 
dene 

Yaltî da zanîn ku ne tenê ji hêla 
çandî ve, herwiha ji hêla têkiliya 
bi olên din re jî, ew di nava xeba- 
tan de ne û got ku sala borî ew bi 
cemaeta xiristiyan, êzîdî û cihû- 
yan re ketine têkiliyê û li dêrekê 
çendîn çalakî pêk anîne. Yaltî 
diyar kir ku îsal cemaeta misil- 
man jî xistine nava projeyê û di 
7ê Cotmehê de li Celle li dêra xi- 
rîstiyanan wê carek din werin 
cem hev. Yaltî got piştî van xeba- 
tan êdî ew û cemaetên din diçin 
cejnên hev pîroz dikin û têkiliyên 
navbera xwe xurtir dikin û wiha 
lê zêde kir: "Zarokên ku nû çêdi- 
bin li Mala Êzîdiyan bi ava Kaniya 
Spî, ku ji Laliş tînin, tên muhr 
kirin. Cejna Çarşema Sor tê pîroz 
kirin, cenaze tên şûştin û taziye 
tên qebûl kirin. Her sal ji bo ziya- 
reta Laliş geşt tên amade kirin." 

Mala Êzîdiyan herwiha ji ber ku 
Kurdên li Celle dijîn piraniya wan 
ji Êlihê ne, di navbera Şaredariya 
Celle û Êlihê de jî têkiliyan ava 
dike. Di vê çarçoveyê de sala borî 
hem Wekilê Şaredariya Êlihê Ser- 
hat Temel hat Celle û hem jî Şare- 
darê Celle Dirk-Ulrich Mende bi 
heyetekê re çû Êlihê. 

Li Mala Êzîdiyan 'Hêvî'jî vala 
nasekine 

Ji Koma Jinên Hêvî, Luksiya 
Agirman û Rindî Yalti jî diyar 
kirin ku ew jî wek rêxistina jinan 
di nava Mala Êzîdiyan de xebatên 
xwe dimeşînin. Yaltî û Agirman 
mehê carekê jinan di bernameya 
taştê de tînin cem hev û li ser 
mafê jinan, têkiliya bi zarokan û 
civakên din re, semîneran lidardi- 
xin. Yaltî û Agirman ji gelek dibis- 
tanên Celle re ji bo perwerda 
ziman name şandine û niha 2 di- 
bistanan bersiva erênî dane wan. 
Yaltî û Agirman gotin ku hefteyê 
rojekê ew dersê didin 22 zaro- 
kan, ku di nav de alman jî hene. 
Yaltî û Agirman anîn ziman ku 
wan di navbera zarokê Êlihê û 
Celle de hevaltiya nameya dame- 
zirandine û nameyên ku tên şan- 
din ew wergerî almanî û kurdî 
dikin û bi wî awayî didin zarokan. 

Serokê komelê Yaltî herwiha 
daxuyand ku li Mala Êzîdiyan 
Koma Laleş a folklorê ya ku ji 26 
kesan pêk tê heye û herwiha 40 
zarok di 2 komên tembûrê de ne 
û hefteyê 3 rojan perwerdê dibî- 
nin û "herwiha di koroya zarokan 
a ji bo zarokên navbera 4-8 salan 
de jî 45 zarok tên û diçin." 

Ke<ên Dalkurdê 


şampiyon 


20/08/11 

28/08/11 

03/09/11 

11/09/11 

18/09/11 


Dalkurd 3 - 3 Forward 
Vasalund 3 - 4 Dalkurd 
Dalkurd 2 - 0 Umea 
Sirius 1 - 2 Dalkurd 
Dalkurd 1 - 0 Bodens 


Azad Dîcle-Her du 

tîmên Dalkurdê, v 

tîma keçan û tîma zi- 
laman li dû hev çar 
hefteyên serkeftî der- 
baskirin. Serokê Klûba f 

Dalkurdê Ramazan Kizil V 

ragihand wan roja yekşemê 
du pîrozbahî bihev re lidarxis- 
tine û got, "Me roja 18ê îlonê 
hem serkeftina tîma xwe ya 
keçan bi şahiyeke taybet pîroz 
kir û hem jî serkeftina tîma zila- 
man ya li himberê Bodens pîroz 
kir. Keçên me bûn şampiyon û 
xortên me jî bûn lîderê lîgê, lê tê- 
koşîna me hêjî bi dawî nebûye." 


çar maçên li pey hev bi serket 
û ji van maçan 12 pûan girtin 
■ û tevî 41 pûanan bûn lîderê 
(Division 1, Norra) Lîga Yeke- 
P mîn ya Bakur. Li dû Dal- 
kurdê Vasby tê û 40 
pûanên wê hene. Se- I 
rokê Klûba Dalkurdê ffî 
Ramazan Kizil bi bîr 
xist ku yek maçek 
Vasby kêm e û eger f* 
ew vê maçê bi ser- - -r , 

nekevin lîderiya Dal- 
kurdê mîsoger dibe, lê 
Kizil got, "Ez dikarim ji 
niha de bêjim ku lîderî nebe jî 
me rêza duyemîn ya ku şansa 
Play Offê heye, garantî kiriye." 
Sezona Lîga Yekemîn ya Bakur 
ku Dalkurd tê de dieyîze di 24ê 
Cotmehê de bi dawî dibe û heta 
vê demê 5 maçên Dalkurdê hene 
ku sê li derve, 2 jî li mala xwe di- 
leyîze. Serokê klûbê Kizil daxu- 


■ yand ji van 5 maçan 
I tenê yek dibe ku 
zehmet derbas bibe, 
'j' jiber ku wan hemû 
maçên xwe yên li 
m himberê tîmên fa- 
; vorî leyîstine, lê got, 

jffî "Maçên Vasby yên 
zehmet hene, lewma em 
zêde guman nakin." 

Vê heftê Dalkurd bi tîma yû- 
nanî Akropolîs re dileyîze. Kizil 
got, "Tenê yek tirsek me heye, sa- 
heya Akropolîsê pir xirab e, ez 
hêvî dikim ku maç tê de bê pirs- 
girêk bê leyîstin." 


zonê ve formaya Dalkurdê 1 
dike. Mumba di saheya navîn 
dileyîze. 


Keçên Dalkurdê derbasî lîga jor 
bûn 


berên 

wan tenê 4 gol 
avêtin. 

Tîma Dal- 
kurdê ya zilaman 


Tîma keçan a Dalkurdê ku 
hemû leystikvanê wê keçên 
Swêdî ne sezona 2011 bi enca- 
meke balkêş bi dawî kir û derbasî 
lîgeke jor bû. Tîma keçan a Dal- 
kurdê di vê sezonê de 12 maç le- 
yîstin û 11 maçan bi serket, 
maçekî jî wekhev ma. Hefta borî 
maça xwe ya dawî jî leyîst û tevî 
34 pûanan bû şampiyonê lîgê û ji 
lîga 5. derbasî lîga 4. bû. Keçên 
Dalkurdê 119 gol avêtin û hem- 


Mombo Mumbo bû Kralê Golan 


Futbolvanê Dalkurdê yê 
Kenyayî Robert Mambo ^ 
Mumba bi 12 golan bû 
Kralê Golan yê lîgê. Mumba ji 
van 12 golan dehan bi serî 
avêtine. Mumba di kadroya^ 
tîma netewî ya Kenya de cihH 
digire û ji destpêka vê se- — 


5 maçên dawî 


I 5 maçên pêşî 1 

24/09/11 

Akropolis - Dalkurd 

01/10/11 

Dalkurd - Frej 

09/10/11 

Valsta Syrianska - Dalkurd 

16/10/11 

Dalkurd - IFK Lulea 

23/10/11 

Karlstad - Dalkurd 

Magazin 


Miriam Pielhau: 



Ji bavekî kurd û dayikek alman 


M oderatora alman ya 
naskirî Miriam Piel- 
hau dawiya heftiyê di 
bernameyek taybet de dîsa 
banga alîkariyê li temaşeva- 
nên televizyona almanî ARD 
dike. Di bernameya TRIBUTE 
TO BAMBI de Miriam Pielhau 
wê hewl bide ku alîkariyek baş 
ji bo projeyên xêrxwaziyê yên 
ji bo zarokan bighîne hev. 

Hejayî gotinê ye ku Miriam 
Pielhau li Almanyayê modera- 
torek herî naskirî ye û ji bavekî 
kurd û dayîkek alman e. Mi- 
riam Pielhau ya ku di sala 
2008ê de ji ber kansera sîngê 
hate emeliyatkirin û tedawîki- 
rin, ji 2003ê ve bi stranbêjê 
koma mîzîkê "Vivid" Thomas 
Hanreich re zewicî ye. 

Bernameya TRIBUTE TO 
BAMBI wê 24.09.2011, di 
saet 22:15 de, di televizyona 
almanî ARD de bê weşandin. 


Deşnê 'dayik û bav’ dike klîp 



S tranbêj 
Deşnê 

Murad vêga bi 
klîpkirina stra- 
neke xwe ya bi 
nave ‘dayik û 
bav’ re mijûl 
dibe. Strana 
"Dayik û bav" 
yek ji stranên 
albuma nû ya 
Deşnê ya bi 
navê ‘Firîştey 
Mîhreban’ e. 
Têksta stranê ji 
aliyê Heme Seîd 
Hesen ve hatiye 
nivîsîn, Hel- 
kewt Zahir 
awaz jê re da- 
niye û Şaho 
Teyb jî karê 
derhênanê jê re 
kiriye. 



Monîka: Ti pewendiva navê min bl 


Monika Lewinsky û Monika Belluci nine 


Y ekemîn car, gava Heî 
kewt Zahir ew dît, 
weke "Monîka" gazî 
kir û dibêje: "Ti pê- 
wendiya navê min bi 
Monika Lewinsky û aktora îtalî 
Monika Bellocî nîne." Monîka, ku 
xuşka stranbêj Loke Zahir e, her 
çiqasî bi reng derketiye, lê belê 
heya vêga dengê wê tune. Monîka 
dibêje: "Ev sîstema karê mamoste 
Helkewt Zahir e û li hemû wela- 
tên dinyayê yên din jî heman sîs- 
tem heye ji bo nasandina 
hunermendên nû." 

Rûdaw: Monîka kî ye û çawa hat 
nav warê hunerê? 

Monîka: Ez ji bajarê Silêma- 
niyê me û ligel malbata xwe li 
Swîsre dijîm, ji zû ve kêfa min ji 
karê hunerî re tê, lê berê zehmet 
bû jin di warê hunerê de were 
pêş, ji ber ku kesekî pispor nebû 
bikare bi awayekî profesyonel 
karakterên hunerî bibîne. Lê ji 
ber hebûna mamoste Helkewt 
Zahir vêga asankarî heye ji bo 
warê hunerê, nemaze ji bo ciwan 
û jinan. 

Nasnavê te 'Monîka’ ji ku ha- 
tiye? 

Mamoste Helkewt Zahir li min 
kir. Gava cara yekemîn min dît, 
weke Monîka gazî min kir, got ez 
wisa te nas dikim, weke nasnavê 
hunerî, min jî pesend kir. 

Stranên te bi çi stîlekê dibin? 

Çend stîlên cuda cuda, weke 


pop U regi, Latino romantik U 
mîrengî. Ez bêtir ji muzîka bi 
tevger hez dikim, ew tekstên ku 
heya vêga min bikar anîne, ku ji 
aliyê mamoste Heme Seîd Hesen 
û kak Berhem Elî û mamoste 
Helkewt Zahir hatine nivîsîn, 
kêrhatî ne bo wê şêwaza muzîkê 
ku jê hez dikim. 


Mamoste 
Helkewt Zahir 
padîşahê muzîkê 
ye li Kurdistanê 


Bi wêneyan zêde derketî, bi ber- 
heman na. Ji ber çi ev reklam ji 
te re hat kirin, berî derketina 
te? 

Ev sîstema karê mamoste Hel- 
kewt Zahir e. Li hemû welatên 
din yên dinyayê jî heman sîstem 
heye bo nasandina hunermen- 
dên nû. 

Bi çi stranekê derdikevî? 

Ew weke surprîz dimîne, lê 
belê piştrast bin ku me karekî 
zêde ciwan amade kiriye û ew 
stran dibe klîpa min ya yekemîn. 

Ji stranbêjên nû li kê guhdarî 
dikî û ji yên kevin jî kêfa te ji 
dengê kê re tê? 

Bêguman dengê Loke zêde bi 
min xweş e û bi giştî guhdariya 
hunermendên nû û kevin jî 


dikim. 

Çawa te Helkewt Zahir dît û pê- 
wendî ligel kir? 

îro mamoste Helkewt Zahir 
padîşahê muzîkê ye li Kurdis- 
tanê û kesayetiyeke diyar e. Ji me 
nêzîk e, tevahiya karên huner- 
mend Loke ya xuşka min cenabê 
wî bicih anîne û çend caran jî em 
rûniştine û axivîne. 

Tê gotin tenê daku tu bi nav û 
deng bibî, dibî stranbêj. Wisa 
ye? 

Na, ne wisa ye. Navdarî beşek 
e ji nasandinê bo her kesê ku di 
warê hunerî de kar dike. 

Di warê spor û xwendina pirtû- 
kan de çawayî? 

Pir baş im, sporê dikim û pir- 
tûkan dixwînim. 

Beriya ku bi stranbêjiyê bifikirî, 
te dixwest çi pîşeya te hebe? 

Helbestan dinivîsim û berde- 
wam im di vî alî de. 

Heya vêga kes nebûye rêgir ku 
tu bibî stranbêj? 

Eger mebesta te malbata min 
e, na, qet jî ne rêgir in. Ji ber ku 
dizanin karkirina min ligel kesa- 
yetiyeke birêz weke mamoste 
Helkewt Zahir e, ti rêgiriyê 
nakin. 

Ligel evîndariyê pêwendiya te 
çawa ye, gelo kesekî taybet di ji- 
yana te de heye? 


Vega bi karen xwe yen 
hunerî ve mijûl im û ti 
kes di jiyana min de 
nîne. 


Dibêjin kêfa te zaf ji 
xewê re tê? 

Xew xweş e, ma em 
çi bikin. 


arezuya 


Mezintirîn 
te çî ye? 

Razîbûna cema 
werên Kurdistanê 
ji karên min me- 
zintirîn xewna min 
e. Bikarim karekî 
baş pêşkêş 
bikim bo xiz- 
meta huner û 
çanda mil 
letê xwe, 


Wêne: Rûdaw 

















10 


Diyaspora 


Rûdaw I Hejmar 114 


Du serpêhatî 

Bavek û 
kurê xwe 


Ciwanek kurd li 
ber çavê gelek ke- 
sayetan li beram- 
berî dadwerê 
Kafkasya, Varont- 
sov-Daşkov radi- 
weste û guh 
nadeyê! 

Êlxan Teqîyev 

E v serpêhatî bi awa- 
yek rast sala 1906ê 
li bajarê Tiflîsê çê- 
bûye. Bapîrê min 
Şukur Caferoglu Te- 
qiyev sala 1886ê li gundê Alyanlî 
yê girêdayî navçeya Qerebax 
(Niha li Azerbeycanê girêdayî 
navçeya Laçîne) ji xêzanek Kurd 
ji dayîk bûye. Despêka sedsala 
20an (1905-1906) navbera 
Azerbeycan û Ermenîstanê de 
şerek qewimî. Bapîrê min li gel 
Kurdên misilman ên din tevlî wî 
şerî bû. Hemû xelkên bajarê 
Şûşa ew nas dikirin. Bavê min bi 
wê yekê hatibû naskirin ku bi 
tenê êriş dibir ser leşkerên er- 
menî yên ku li ser rêyan kemîn 
datînan. Ew zilam di jiyana xwe 
de nêzî kesek bê çek nebûye, ji 
xwe re ew yek wek şeref û serbi- 
lindî didît. 

Şukur şeraba Mîrxan 
venexwar 


wî de diyar bû. Bê dengî çêbû. 
Ciwanek kurd li pêş çavê hêjma- 
rek zêde ya kesayetan li beram- 
berî Varontsov-Daşkov, dadwerê 
Tewawî Kafkasya radiweste û 
guh nadeyê! 

Mîrxan vê tevgerê wekî bê rê- 
ziya li himberî xwe dinirxîne. 
Şukur di xewnê de jî bawer ne- 
dikir ku bi wî awayî bê rêziyê bi 
kesek li Kafkasya yekemîn bike, 
heya eger ew kes li Kafkasya ha- 
kimê împeratoriyê û sê caran jî 
ji mirinê rizgar bûyî be. Varont- 
sov-Daşkov lezûbez demanceya 
xwe derdixe û li ser nîva serê 
Şukur datîne. 

Di wê rewşê de ji nişkan ve 
aloziyek mezin di hewşa na- 
venda hikûmetê de çêdibe û 
dengê fîşekên tifingan bilind 
dibin. Hemû rûniştvan lezûbez 
ber bi hewşê ve diçin. Şukur jî ji 
wê derfeta zêrîn sûd werdigire, 
tevlî wan mirovan dibe û ber bi 
hewşê ve diçe. Di encamê de 
xwe di nava kolanên Tiflîsê de 
winda dike. 

Di salên 20an de Şukur li gel 
çend hevalên xwe şîrketek a 
transporta bi navê "Awtokop” di- 
damezirîne û otomobîlên wan di 
nava bajarê Şûşa û rawestgeha 
"Yevlax” (Niha bûye bajarê Yev- 
lax) de çûnûhatin dikirin. 

Bavê min idrîs Teqiyev di sala 
1920ê ji dayîk bû. Di temenê 16 
salî de ji bo bikare li navenda fi- 
rokevaniya barajê Bako xwen- 
dina xwe bidomîne temenê xwe 
gûherî. idrîs piştî derbazkirina 
ezmûnên pijîjkî yên dijwar, li wê 



Şukur Caferoglu Teqiyev 


Dibe ku Îdrîs Şukuroglu Teqiyev Kurdê yekemîn be 
ku di 16 saliya xwe de bi firokeya şer firîbe û bi 
serkeftî firîna pîleya yekemîn encam dabe 


Mixabin piştî şer û pevçûnên li 
Şûşa, leşkerên Tizar bapîrê min 
girtin û rêkirin Tiflîs. Misilma- 
nên Şûşa rihên xwe yên spî ji bo 
rizgarkirina Şukur rêkirin wî ba- 
jarî. Dadwerê Tiflîsê Varontsov 
Daşkov piştî guftûgoyek li gel 
rihspiyên Şûşa, got: "Ew Kurdê 
20 salî kî ye?" Bapîrê min anîn 
baregeha dadwer. Li nîva wê sa- 
lonê maseyek hatibû danîn. Li 
ser maseyê "Mîrxan îllaryon îva- 
novîç Varontsov-Daşkov” rûniş- 
tibû. Li derdora maseyê jî 
efserên bi pile yên artêşa Tizarî 
û mîrîtiyên Gurcî cihê xwe girti- 
bûn. Hemû jî serxweş bûn. Va- 
rontsov-Daşkov bi dest daxwaz 
kir ku Şukur nêzîk bibe. 

Meyek tejî şerab da Şukur û ji 
bo bi selametiya Tizarê împera- 
toriya Rûsya Nîkolayê Duyemîn 
vexwe. Lê Şukur got, "Ez Misil- 
man im û vexwarina meşrûbê ji 
Misilmanên bawermend re qe- 
dexe ye.” Heya wê demê jî Mîr- 
xan serxweş bû, acizbûn di rûyê 



Îdrîs Şukuroglu Teqiyev 


navendê ji bo firokevaniyê 
(pilot) hat wergirtin. Piştî 6 
mehan, bi nîşanda kêrhatin û 
encamên bilind ên ezmûnên leş- 
keriyê, rê hat dayîn ku Îdrîs bi 
tenê bifire. Sala 1936ê di çadira 
du kesî ya leşkerî ya bavê min 
de, kesek din lê zêde bû. Ew kes 
kurê mezin ê Sekreterê Yekemîn 
ê Komîteya Navendî ya Partiya 
Komûnîsta Azerbeycanê Mîr 
Cafer Baqrûv, Vîlademîr Baqrûv 
bû. Vîlademîr her hat nava ça- 


dirê, çenteyê bavê min ê qetiyayî 
dît, ket ber û da ber pênan. Cilû- 
berg belav bûn. Diyar e xîret û jî- 
riya leşkerê kurê kurd xwe wekî 
biruskê nîşan da. Destên bavê 
min pir bi hêz bûn. Êdî encamek 
diyar bû, Îdrîs ji bo odeya dijî sî- 
xûriyê hat vexwendin. Pirsgirêk 
mezin bû û wisa diyar bû tenê bi 
derxistina bavê min bi dawî ne- 
dihat. 

Dîrok dûbare dibû. Di demek 
hestyar û çarenivîs de hat saz 


kirin, li aliyekê alîkar hat holê û 
qet nedihat çaverêkirin. Li odeya 
"Komîteya gel a bo karûbarên 
navxweyî" piştre bo KGB, Vîla- 
demîr Baqrûv bi xwe amade bû, 
daxwaz kir ku Îdrîs bê azad kirin 
û heya peywendî li gel bavê min 
danî. Wisa bû Vîlademîr Baqrûv 
li gel idrîs bi hev re odeya xwe 
di cih de hêlan û di bersiva: "Vî- 
lademîr! Çima te ez rizgar 
kirim?” de Vîlademir got: "Tu 
kesê yekem bû li Azerbeycanê bi 
wêrekî ez rakirim. Tu ne tirsnok 
î. Em ê bibin du dostên rast.” 


Asîman nîşan da: Vaye kurê te li 
wire 

Piştre firokevan Vîlademîr 
Baqrûv di şerê mezin ê welat de 
di sala 1942yê di şerê Kafkasya 
de hat kuştin. 

Piştre dema Şukur Teqiyev bi 
rastî zanî kurê wî li kûderê dix- 
wîne, ji bajarê Aqdam ber bi na- 
venda firokevaniya Bako ve ket 
ser rê. Şukur ji parêzvanê li ber 
dergehê navendê pirsa kurê xwe 
Îdrîs kir, wî jî asîman nîşan da û 
got, "Bavê min, vaye kurê te li 
wê derê ye.” Di wê demê de idrîs 
di firokeyek şer de bi çalakiyek 
pir taybet û dijwar a "firîna pi- 
leya yekemîn" ve mijûl bû. Şukur 
ji fermandarên wê navendê re 
têgihand ku idrîs ciwan e û niha 
temenê wî ne temam e. Bi wî 
awayî idrîs li gel xwe vegerand 
Qerebaxê. 

idrîs li sala 1939ê bi daxwaza 
xwe tevlî şerê Fînlandiya dibe. 
Piştre wekî Stwan Yekemê Beşa 
Xizmetkirina Pijîjkî li "Artêşa ye- 
kemîn a Gard” tevlî şerên mezin 
ên welat bû. Di rêzên "Eniya sê- 
yemîn a Belarûs” heya bajarê 
Prag bi piyan çû. Li Berlînê li ser 
bendên "Reichstag” a wêrankirî, 
nav û îmzeya xwe danî. 

Dibe ku idrîs Şukuroglu Teqi- 
yev Kurdê yekemîn be di temenê 
16 saliyê de bi firokeya şer a leş- 
kerî firîbe û bi awayek serkeftî 
"firîna pileya yekemîn” encam 
dabe. 



Idrîs Şukuroglu Teqiyev 












Hejmar 114 I Rûdaw 


Serokê Kongreya Gel Remzî Kartal bo Rûdawê: 

Erdogan weke xelîfeyên 
Osmanî li xwe dinêre 


Gotûbêj ligel dewletê heta beriya hilbijartina 12ê Hezîranê 
berdewam bûn; diyar e wan ji bo berjewendiyên xwe û kuş- 
tina demê wiha kirine. Niha hemû tişt dane alîyek û amade- 
kariyên şer dikin 



Hevpeyvîna Hefteyê 

S erokê Kongreya Gel 
Remzî Kartal li pay- 
texta Swêdê Stock- 
holmê bersiva pirsên 
rûdawê da. Kartal 
egera operasyona hevbeş ser Qen- 
dîlê, vekişîna AKPê ji proseya aş- 
tiyê, herwiha behsa wê tomara 
deng dike ku heftiya borî bi awa- 
yekî çavrênekirî hat weşandin. Se- 
rokê Kongra Gel heiwesta wezîrê 
derve yê Israiiê Evigdor Lieber- 
man jî nirxand û got em gotinê wî 
cidî nagirin û bersivê jî nadinê. 

Rûdaw: Li Bakurê Kurdistanê 
rewşeke taybet derketiye hole; 
dibe ku pêvajoya şer pêvajoya 
aştiyê têk bide? 

Remzî Kartal: Di dema hilbi- 
jartinan de jî, Erdogan propa- 
ganda wê yekê dikir ku pirsgirêka 
kurd nemaye û digot va ye me ka- 
nala TRT6ê vekiriye, zindanî ligel 
kesûkarên xwe bi kurdî diaxivin, 
li zanîngehan kar bo vekirina 
beşê zimanê kurdî tê kirin, mese- 
leya kurd pirsgirêka takekesane 
ye û êdî ne meseleya kurd e lê 
meseleya terorê ye. Bi ser de jî 
qala wê yekê kir ku eger ew li ser 
desthilatê bûna wê dema ku Oca- 
lan girtin, wê biryara îdamkirina 
wî bicih bikira. Kesek ku mebesta 
wî aştî be van gotinan nake. 
Hemû alî dizanin ku serok Apo di 
dema gotûbêjan de pêşniyarek 
pêşkêşî Tirkiyeyê û serokayetiya 
KCKê kir û daxwaz kir ku herdu 
alî analîza xwe li ser bidin, KCKê 
bersiv da ku tiştê serokê me pêş- 
niyar kiriye em ji aliyê xwe çi pê- 
wîst be bicih tînin. Divê hikûmeta 
Erdogan bersiva xwe bide, lê hê ti 
bersiv nedane. Piştre jî serokê me 
birûsknameyeke taybet şand ji 
Erdogan re û bangewazî kir ku 
bila ev kêşe berbi şer û pevçûnê 
neçe û ez amade me di hundirê 
heftiyekê de hemû gerîllayan 
kom bikim, lêbelê pêwîst e pêşî 
Erdogan ji raya giştî re ron bike 
ku kêşeya kurd ne kêşeyeke leş- 
kerî ye, ne kêşeya terorê ye, lê kê- 
şeya gelekî ye û siyasî ye û emê 
çareser bikin, em amade ne li ser 
vê bingehê gotûbêjan bikin. 

Ji ber çi Tirkiye ewqasî pêkutiyê 
li ser şer dike? 

Dixuyê haya Erdogan weke se- 
rokê dewletê jê hebe ku ew weke 
hikûmetê bo çareseriyê ne amade 
bin. Wekî din bûyerên deverê, Sû- 
riyê û îranê û tiştê ku jê re dibêjin 


Bihara Ereban, firsendekbo Tirki- 
yeyê çêkiribe, Amerîka dixwaze li 
Sûriyê roleke pêxemberî bide Tir- 
kiyeyê, û wê weke mînakekê bo 
dewletên erebî nîşan bidin, îsla- 
meke nerm û girêdayî Amerîka û 
sîstema NATO. Erdogan vê weke 
firsendekê ji xwe re dibîne ku dax- 
waza piştgiriya Amerîka bike dijî 
PKKê û gelê kurd. Tirkiyê dixwaze 
ku hê jî Amerîka ji îraqê venekişi- 
yaye bi hevre êrîşî PKKê bikin. 

Bi baweriya we Amerîka di êrî- 
şeke wiha de beşdar dibe? 

Amerîka hevkariya Tirkiyeyê ki- 
riye, lê heya îro ser asta leşkerî dax- 
wazên Tirkiyeyê cîbicîh nekirine. 
HeyavêgaAmerîka siyaseteke wisa 
bo berjewendiyên xwe rast nedî- 
tiye, bawer nakim Amerîka li ser 
daxwaza Erdogan bi pratîkî tevî 
operasyonên leşkerî bibe. 

Berî çend rojan Erdogan qala wê 
yekê kir ku dikarin ligel îranê bi 
hevre êrîşî Qendîl bikin, balyozê 
îranê jî li Tirkiyê got ku ew hev- 
kariya hev dikin lê bi hevre êrî- 
şan nakin? 

Rast e niha êrîş tune, lê jixwe 
Tirkiye û îranê bi hevre peyman 
girê dane û îranê êrîşa xwe kir û 
Tirkiye jî hevkariya wê kir. Tirk 
daxwaz dikin Başûrê Kurdistanê 
jî beşdariyê bike, îraq hevkariya 
wan bike, daxwaza hevkariyê ji 
hemû dinyayê dikin! Lê ev xewn 
û xeyala Erdogan e. îran xwe ce- 
riband û biser neket. Wisa diyar 
e xeyalên Erdogan ligel rewşa 
heyî lihev nayên. Bi ser de jî ew 
hêviya wan ku hebû li ser başûr ji 
wan re pêk nayê, ne kak Mesûd û 
ne mam Celal di gotinên xwe de 
hêviyeke wisa nedane Tirkiyê ku 
tevî karekî wiha bibin, lewma ev 
hemû nîşan didin ku Erdogan bi 
rêya leşkerî serkeftinê bidestve 
nayîne. Ev siyaseta ku Erdogan 
dixwaze biceribîne karesatan bo 
Tirkiyeyê çêdike. Wisa diyar e Er- 
dogan naxwaze Kurdan weke ne- 
tewe li Tirkiyeyê qebûl bike, 
mafên siyasî û mirovî yên gelê 
kurd qebûl nake, dixwaze hêza 
xwe di şer de biceribîne, tecrîda 
ser serokê me dijwar kiriye û si- 
yasetvanên kurd dixe zindanê, ev 
27 sal in vê rê tecrûbe dikin û ti 
encamek bidestve ne anîne. Baş- 
tirîn tişt ew e ligel Kurdan rûnin 
û kêşe bi rêya diyalogê bê çare- 
serkirin. Ev dibe serkeftineke 
mezin hem bo Kurdan û bo Tirki- 


Em gotinên wezîrê 
derve yê Israilê bi 
giringîwernagirin û 
bersiva wîjînadin 


Tirkiye nikare li ser 
bingeha derewan 
temenê xwe dirêj 
bike 


Li gormejî ecêbeji 
ber çi Tirkiyê di vê 
demê de tomara 
dengê weşand 



yeyê. Vêga Erdogan weke xelîfe- 
yên Osmanî li xwe dinere, ne 
mimkûn e welatek kêşeyên xwe 
çareser neke û bikare roleke wiha 
li dinyayê bilîze. 

Serokê Herêma Kurdistanê çend 
caran dûpat kir ku şerê Kurd û 
Kurdan xeteke sor e, lêbelê hev- 
dem li başûr qala wê yekê tê 
kirin ku divê hem PJAK û hem jî 
PKKê rewşa Başûrê Kurdistanê 
liberçavbigirin? 

Em bo aramiya Başûrê Kurdis- 
tanê rêyekê dibînin, ew jî çarese- 
riya kêşeya kurd e li parçên din 
yên Kurdistanê, divê guherîn di si- 
yaseta wan welatan de li himberî 
Kurdan bê kirin, eger çareseriya 
kêşeya kurd li van welatan neyê 
kirin êdî zext li ser Kurdan li wan 
welatan û li ser Başûrê Kurdistanê 
jî berdewam dibe. Vêga hevkari- 
yek heye li dijî Kurdan di navbera 
îran û Tirkiyê û Iraqê de jî, Sûriyê 
ji ber kêşeya xwe haya wê ji tiştekî 
nemaye, divê hewldan bên kirin 
ev peyman bên têkdan û di dewsa 
wan de bi çareseriya kêşeya kurd 
bê fikirîn, wê demê Başûrê Kur- 
distanê jî dikare aramiyeke seran- 
serî lixwe bigire. Lewma divê 
hemû parçên Kurdistanê di nava 
xwe de hem hevkariya hev bikin, 
hem jî hinek taybetmendiyên xwe 
biparêzin, nemaze vêga divê 
hemû Kurd destkeftên Başûrê 
Kurdistanê biparêzin, lê hevdem 
divê Başûrê Kurdistanê jî bizanibe 
ku divê bo çareseriya kêşeya par- 
çên din hinek zehmetiyê bide xwe 
û dora xwe bibîne. Ger hinekî xwe 
nebetilîne û liberxwe nede û sedî 
sed bi dilê îran û Tirkiyê tevbigere 
wiha xeterê ser xwe jî çêdikin. 
Divê Başûrê Kurdistanê ligel Sû- 
riyê û îran û Tirkiyê û îraqê jî pê- 
wendiyan çêbike û berjewendiyên 
xwe biparêze. Her weke çawa her- 
tim kak Mesûd dibêje em bo çare- 
seriya kêşeya kurd bi awayekî 
aştiyane amadeyê her hevkari- 
yekê ne, lêbelê bo şer na, ev siya- 
seteke bingehînî û serekî ye û 
pêwîst e pêkutî li ser bê kirin û 
berdewam be. 

Kêşeya navbera Tirkiye û îsrailê 
gihişte asta ku îsrail bêje em dix- 
wazin ligel PKKê rûnin û hevka- 
riya wan bikin. Bi baweriya we 
îsrail dixwaze kêşeya kurd weke 
kaxezekê bikar bîne yan jî bi 
rastî dixwaze hevkariya Kurdan 
bike? 


Gelê Cihû rastiyeke gelên Roj- 
hilata Navîn in û xwedî şaristani- 
yeke kevin in, ew jî weke her 
gelekî Rojhilata Navîn mafê wan 
heye bi azadî û wekhevî li deverê 
bijîn, lê em bi ti hawî wê siyaseta 
îsrailê li dijî Kurdan bi rêya hev- 
kariya Tirkiyeyê qebûl nakin. 
Serok Apo ji ber siyaseta wan ya 
çewt niha li girava Îmralî zindanî 
ye. Hevkariya leşkerî ya îsrailê bo 
Tirkiyeyê ku dijî Kurdan bikar 
tîne ron û eşkere ye. Em bo bira- 
tiya gelên deverê, li dijî wê yekê 
ne ku vêga kêşeya wan ligel Tir- 
kiyeyê heye bixwazin Tirkiyeyê bi 
Kurdan bitirsînin, ew serdem qe- 
diya, Kurd weke kert û bo ar- 
manca xelkên din bên bikaranîn, 
Kurd vêga hêzeke serekî ya de- 
verê ne, mineta me jî bi hevkariya 
ti aliyekî nîne. Lewma em zêde gi- 
ringiyê nadin gotinên wezîrê 
derve yê îsrailê û bersiva wî jî 
nadin; çimkî ew dixwazin bi vî 
rengî Tirkiyeyê bi me bitirsînin, 
lê ev nayê wateya ku em dosta- 
niya gelê Cihû red dikin. 

Di van rojan de tomareke deng 
belav bû û tê de qala gotûbêja we 
û dewleta Tirk dike. Bi baweriya 
we çima ev tomara deng di vê 
demê de belav bû? 

Belê, serokwezîr Erdogan û 
parlamento jî înkar nakin û dibê- 
jin ku me şêwirmendê MITê weke 
nûnerê dewletê şandiye û ev go- 
tûbêj hebûn. Gotûbêj hem ligel 
serok Apo û hem jî wê şandê 
hebûn û kes nikare wan înkar 
bike. Lê li gor me jî ecêb e ji ber çi 
vêga û di vê demê de ev tomar 
belav kirin, em jî di nava xwe de 
hem gotûbêjan dikin û hem jî lê 
dikolin, lê divê dewleta Tirk ras- 
tiyan kifş bike, çimkî ev ji aliyê 
wan hatiye weşandin. Lê tiştek 
heye ev gotûbêj heya dema hilbi- 
jartinan berdewam bûn. Diyar e 
wan bo berjewendiyên xwe û 
kuştina demê wiha kirine, çimkî 
va ye ev tişt hemû danîn alîkî û 
amadekariya şer dikin, lê dîsa jî 
hem em û hem jî serok Apo ji ça- 
reseriyeke aştiyane re amade ne, 
lê tevî hemû van durûtiyên wan jî 
me weke berpirsên şer gunehbar 
dikin, derewên Erdogan rojek tê 
ji hemû cîhanê û Tirkiyê û gelê 
Kurdistanê re eşkere dibin, dew- 
letek li ser bingeha derewan ni- 
kare temenê xwe dirêj bike. 

Hevpeyvîn: Kawe Emîn 

Genel Energy û Vallares PLC dixwazin bibin yek 

Koln (Rûdaw) - Şîrketa tirkîya petrolê Genel Energy International û şîrketa Vallares PLC, ku şîrketa şefê berê 
yêşîrketa petrolê BP Tony Haywardye, dixwazin bibinyek. Bi vêyekêşefê berêyê şîrketa BP Tony Hayward piştî 
salekê dîsa vedigerê ser dika bazirganiya petrolê. Ligor daxuyaniyên ji herdu şîrketên navborî, Tony Hayward 
wê bibe şefê şîrketa nûya bi navê Genel Energy PLC. Di rêveberiya şîrketa nû de managerê berêyê şîrkara Gold- 
man-Sachs, Julian Metherell, jî wê cîh bigire. Ligor zanyariyên ji derdorên haydar, divê Hikûmeta Herêma Kur- 
distanê jî vê hevkariya van herdu şîrketan erê bike. Li gor agahiyên şîrketa Genel Energy International, ew li 
başûrê Kurdiatanê mezintirîn şîrkete di warê hilberîna petrolê de. 

Tony Hayward piştî qezaya petrolê li Kendava Meksîkoyê di bihara 2010ê de ji şefîtiya şîrketa BP hatibû daxistin 
û Bob Dudley cihê wîgirtibû. 



xwezayfyêHerêîna îsal Herêma Kurdistanê 28 milyon 
Kurdistanê, Dr Aştî bermîlên petrolê şandine derve 

Hewramî bo Rûdawê: / f V 



W ezîrê Sama- 
nên Xwezayî 
yê Herêma 
Kurdistanê 
Dr. Aştî Hew- 
ramî di vê hevpeyvîna ligel Rû- 
dawê de qala şiyana berhemanîn 
ûşandina derveya nihaya petrolê 
li Herêma Kurdistanê dike û hur- 
dekariyên wê kêşeyê jî eşkere dike 
ku demeke di navbera Herêma 
Kurdistanê û hikûmeta Iraqê de li 
ser proje-yasaya petrola federe û 
çend meseleyên dinyêngirêdayî vî 
warî û warên din de derketiye. 

Rûdaw: Hûn dikarin derbarê 
rêkkeftina Hewlêr û Bexdayê 
derbarê şandina petrolê de 
hinek agahiyan bidin me? 

Dr. Aştî Hewramî: Bi awayekî 
giştî rêkkeftineke me ya taybet bi 
şandina petrolê ligel Bexdayê 
heye, ku di butçeya federal a 
2011ê de şewq dide. Ji berçileya 
2011ê ve, Hikûmeta Herêma Kur- 
distanê gihişte peymaneke demkî 
ligel hikûmeta federal, daku şîr- 
ketên ku girêbestên wan li He- 
rêma Kurdistanê hene li zeviyên 
taybet bi xwe petrolê bişînin 
derve. Me li ser wê yekê jî li hev 
kir ku ji sedî 50ê dahata şandina 
derve ya petrolê taybet be ji bo 
Hikûmeta Herêma Kurdistanê, 
daku xerciyên wan şîrketan pê 
dabîn bike, heya wê dema ku rêk- 
keftineke kamîl tê kirin li ser bin- 
geha destûrê. Me li ser wê yekê jî 
li hev kir ku asta şandina derve ya 
petrola Herêma Kurdistanê ro- 
jane nêzîka 100 hezar bermîlan 
be, ku ev mîkdar jî pêk dihat ji 85 
hezar bermîlên petrola xam li 
wan zeviyên petrolê yên ku li wan 


Dr. Aştî Hewramî 

tê berhemanîn, ligel 15 hezar 
bermîlên rûnê sotemeniyê li rafî- 
nerên herêmê. 

Hûn dikarin qala destkefta ciddî 
ya Hikûmeta Herêma Kurdis- 
tanê bikin ku karîne çiqasî ber- 
hem bînin? 

Her weke dizanî destkeftên 
rastî yên Hikûmeta Herêma Kur- 
distanê û şîrketên ku girêbesta 
wê ligel wan heye, zêde baş bûn. 
Şandina petrola xam ji Herêma 
Kurdistanê di Sibata îsal de 
destpê kir. Pêşî me bi 70 hezar 
bermîlan rojane destpê kir û ev 
hejmar hino hino zêde bû û heya 
dawiya Hezîranê û destpêka Tîr- 


mehê şandina rojane gihişte nê- 
zîka 175 hezar bermîlan. Ev jî tê 
wê wateyê ku tevahiya şandina 
petrolê di wê demê de rojane 130 
hezar bermîl bû. 

Gelo proseya şandinê sekinî ye? 

Destpêka sekinandinê ji ber 
şîrketa Petrola Bakur bû. Mixabin 
jî berî ku rastiyan bibînin, hinek 
berpirs bi xeletî ragirtina proseyê 
xistin stûyê Hikûmeta Herêma 
Kurdistanê. 

Hûn dikarin bêtir qala kitekitên 
dahatê bikin, we behsa parveki- 
rina 50 bi 50 jî kir? 

Derbarê dahata firotinê de, mîk- 

dara giştî ku divê ketibe destê şîr- 
keta petrola niştimanî ya îraqê 
(SOMO) li himber şandina petrola 
Herêma Kurdistanê, divê nêzîka 
2.8 milyar Dolaran be. Li gor pey- 
manê jî, divê Hikûmeta Herêma 
Kurdistanê 1.4 milyaran werbi- 
gire, daku tawîza şîrketan bike li 
ser xerciyên wan. Peyman jî li ser 
wê yekê hat kirin ku her mîkda- 
rek bê dayin, divê weke pêşekî bê 
temaşekirin, heya wê dema ku 
xerciya şîrketan bi awayekî ser- 
bixwe lêkolîn li ser wan tê kirin û 
razîbûn li ser tê dayin. Lewma me 
li ser wê yekê li hev kir ku Hikû- 
meta Herêma Kurdistanê berpirs 
dibe ji her mîkdareke zêde ku tê 
dayin, berî ku proseya hisaban bê 
xilaskirin. 

Hikûmeta Herêma Kurdistanê 
hemû ew pere wergirtin ku we li 
serê li hev kiribû? 

Na. Ji dêvla wan pereyên ku min 
behsa wan kir û dihat çaverêldrin 
em werbigirin, heya vêga Hikûmeta 
Herêma Kurdistanê nêzîka 450 mil- 
yon Dolar wergirtine ji aliyê Weza- 
reta Darayî ya hikûmeta federal. Ev 
jî ji ber desttêwerdana hinek berpir- 
san e ku dijî Hiltûmeta Herêma Kur- 
distanê ne û naxwazin ne vê 
rêkkeftinê û ne ti proseyeke din ligel 
Hiltûmeta Herêma Kurdistanê ser- 
keftî be. Ev berpirs dibêjin pêwîst e 
ewxercî di demekê de bên dayin ku 
proseya hurdeltarî û hisab xilas be, 
lê rêlckeftin ne bi vî rengî ye. 

Hikûmeta Herêma Kurdistanê di 
sala 2007ê de yasaya gaz û petrolê 
ya xwe pesend kir. Ji ber çi we zûtir 
dest bi proseya şandinê kir? 

Ev pirseke baş e. Bi rastî şiyana 
berhemanîna petrola herêmê di 
sala 2008ê de rojane 100 hezar 
bermîl bûn. Berpirsên Wezareta 
Petrolê nexwestin hevahengiyê 
bikin, daku em kêşeyên şandinê 
çareser bikin. Eger wê demê he- 
vahengî ligel Hikûmeta Herêma 
Kurdistanê bikira, dikaribû pro- 
seya şandinê zûtir destpê bikira 
û şiyana berhemanînê jî zêdetir 
dibû, heya 2010ê digihişte 250 
hezar bermîlan di rojekê de û me 
dikarî vêga jî berhema rojane bi- 
gihînin 300 hezar bermîlan. Ev 
hevahengiya borî, ne ku tenê pro- 
seya şandinê bipaş xist, lê wisa 
kir ku sermayeguzariya zeviyên 
petrolê jî sist kir û ev jî bû se- 
demê wê yekê ku di vê demê de 
îraqê 18 milyar Dolar ji firotina 
petrolê zerer bike. Ev zerer jî hev- 


dem e ligel zererkirina nêzîka 3 
milyar Dolarên salane, ev jî di en- 
cama wê şewitandina gazê de ku 
li başûr hat kirin, ev hemû jî li ser 
hisabê xelkê îraqê bûn. 

Ji xênî vê şandinê jî, ew hê jî he- 
vahengiyê nakin ligel Hikûmeta 
Herêma Kurdistanê, ji ber hê jî 
guhê me Iê dibe ku girêbestên 
we ne şefaf û qanunî ne? 

Mixabin ew kesên ku berpirs 
bûn ji paşxistina proseya şandinê, 
heya vêga jî wî mafî didin xwe ku 
rexneyan li siyasetên Hikûmeta 
Herêma Kurdistanê bigirin. Di- 
xuyê ew hêjî ne razî bin desttê- 
werdanê di proseya dayina 
pereyan bona Hikûmeta Herêma 
Kurdistanê dikin û karê her rêve- 
ber û berpirsekî wezareta petrolê 
giran dikin. Mixabin careke din 
vedigerin ser sloganên kevin 
weke "ne şefaf’ û "ne qanunî” ku 
di dema borî de bikar tanîn û 
navê wan şîrketan jî dixistin lîs- 
teya reş ku biryar dabûn serma- 
yeya xwe bînin Herêma 
Kurdistanê. Derbarê yasayîbûn û 
şefafiyeta girêbestên Hikûmeta 
Herêma Kurdistanê, em dixwazin 
wê yekê dupat bikin ku em girê- 
dayî ne bi destûra îraqê û hemû 
tohmetên ku dibêjin em ne şefaf 
in paşguh dixin. Em şanaziyê bi 
proseya xwe dikin, her weke 
çawa her şîrketeke li vir kar dike, 
dikare mikur bê derheqê wê şê- 
waza vekirî û asta bilind ya şefa- 
fiyetê ku tê peyrewkirin li 
tevahiya gotûbêj û morkirin û qe- 
bûlkirina girêbestan. 

Gelo hûn dilxweşin bi tiştê ku di- 
qewime? 

Bêguman ne kêfxweş im bi 
desttêwerdana ku di meseleya 
dayina dahatan de tê kirin, anjî 
derbarê rawestandina şandinê, 
yan jî li ser wan guherînên ku di 
proje-yasaya petrolê de tên kirin. 
Lê belê ez zêde xweşhal im bi 
destkeftên me. Tevî van hemû 
berbestan jî, şiyana vêga ya şan- 
dina petrolê ya hikûmeta herêmê 
rojane nêzîka 200 hezar bermî- 
lan e û dibe ku bigihîje rojane 300 
hezar bermîlan. Herwiha morala 
me jî bilind e ku bi rêya diyalogê 
rewşeke kêrhatî tê holê û di dawî 
de em ê bigihîjin çareseriyeke 
destûrî bo hemû meseleyên cihê 
nakokiyê. 

Hevpeyvîn: Hêvîdar Ehmed - 
Hawar Ebdulrezaq 

66 pizîşk û 135 mamoste ji vî gundî derketine 


Li vî gundê Amedê hemû keç û xort diçin 
dibistanê û rêjeya xwendinê li vî gundê 
ji %9o bilind e. Muxtarê gund jî zanîn- 
geh xilas kiriye. 


Amed (Rûdaw) - Gundek ser bi 
navçeya Amedê Egilê bi dibistana 
xwe û perwerdeya rûniştevanên 
xwe navdar e. Di 62 salan de bi 
hezaran şagirt li dibistana vî 
gundê bi navê Gorunlu xwendin 
û ji wan 66 bûn pizîşk, 135 bûn 
mamoste û bi sedan keç jî bûn 
hemşîre. 

Di sala 1949ê de li gundê ser bi 
navçeya Egîla Amedê dibistanek 
tê avakirin û di çend salên pêşîn 
de 15 kes perwerdeya xwe bi 
serkeftî diqedînin û li Amedê 
dibin mamoste. Paşê ev 15 ma- 
moste ji bo zarokên din dibin 
mînak û malbat zarokên xwe na- 
şînin rez û bexçeyan, dişînin di- 
bistanê û di nava 62 salan de 
hejmareke pir mezin a kesên 
xwendî ji gund derdikeve. 


Muxtarê gundê Gorunlu Ergul 
Tekeş jî bi xwe li Zanîngeha Ana- 
doluyê beşa aboriyê xwendiye û 
ev 13 sal in muxtariya gund 
dike. Tekeş ragehand ku di vî 
gundî de kesê ku herî kêm 
xwendiye lîse qedandine û got 
mamosteyên gund hemû ji vî 
gundî ne û wiha dom kir: "Em 
cudahiyê nakin navbera keç û 
xortan. Ji gundê me bo her 
beşên kar kesên xwendî derke- 
tin. Ji bilî pizîşk, mamoste û 
hemşireyan bi dehan muhendîs 
û parêzer jî derketine. Em şana- 
ziyê bi gundê xwe dikin." 

Gundiyê bi navê Mumtaz Tekeş ^ 
ku ew jî kurê mamoste ye, da ° 
zanîn ku li gundê wan rêjeya <g 
xwendinê ji %90 e û got ev rêje ® 
di malbata wî de ji %95 e. 



Piştî sala 1949ê hemû xort û keçên vî gundê çûne dibistanê û ev yek bûye wek kevneşopî 


Birayê Gulistan ew bi 12 gulleyan kuşt 

Di zikê wê de zarokekî 8 mehî jî hebû... 


Soran Behaedîn Hewlêr 


G ulistan di xewa 
şêrîn de bû, gava 
birayê wê bi klaş- 
nîkovê hate ser û 
wê da ber gulle- 
yan. Gulistan û zarokê di zikê wê 
de di cih de mirin, kujer jî reviya. 
Bavê kujer dibêje: "Kurê min site- 
meke mezin li keça min kir." 

Saet 2ê şeva lOê îlonê li taxa 


Newroz li Hewlêrê jinek bi navê 
Gulistan Nîmet Mewlûd (16) bi 
destê birayê xwe hat kuştin. Zaro- 
kekî 8 mehî di zikê Gulistanê de 
bû û li gor gotina bavê Gulistan, 
kurê wî bi telefonê li kuştina keça 
wî mikur hatiye. 

Rêveberê şopandina şîdeta dijî 
jinan li Hewlêrê Jîlemo Ebdulqa- 
dir ragehand, lêkolînê li ser kuş- 
tina Gulistan destpê kiriye, lê 
heya vêga kujer nehatiye girtin: 


"Hoyê kuştina Gulistan hê jî ne 
ron e û em çaverêya encama lêko- 
lînê dikin.” 

Nîmet piştî 5 rojan, bi dilekî tije 
xem qala kuştina keça xwe bo Rû- 
dawê kir. Weke Nîmet dibêje Gu- 
listan bi kêfa xwe ligel Rêbaz 
zewiciye, kurê wî jî bi wî karî ra- 
bûye û bi xwe daxwaz ji Gulistan 
kiriye ligel Rêbaz bizewice û Gu- 
listan jî razî bûye: "Keçên min 
hemû dixwînin, lêbelê Gulistan 



Kampanya aboneyan hat dirêjkirin 


Rûdaw bi helkefta meha Newrozê kampanyek nû destpê kiribû û ev kam- 
panya hat dirêjkirin. Heta dawiya Nîsanê bibe abone û 3 mehan bêpere Rû- 
dawê bixwîne. Piştî 3 mehan abonetî otomatîkbi dawî dibe. Ji bo abonetiyê 
forma jêr ya abonetiyê dagire û ji Rûdawê re bişîn. Zûtir û hêsantir bi rêya e- 
mail dibe: navê xwe, hejmara telefona xwe û navnîşana xwe ji 
info@rudaw.eu re bişîn û di zûtirîn demê de Rûdaw dighije ber destê we. 


Abonetiya Rûdaw 


Ez dixwazim ji bo dema 

ÖSê mehan bê pere IZI Şeş mehan IZI Salekê 0 Vekirî 

bibim aboneyê/ya rojnameya Rûdaw. 

Rojnameya min heftane bişînin vê navnîşanê 
Nav 
Paşnav 
Navnîşan 


Telefon a min 
E-Mail a min 


Buhayê abonetiyê ji vê kontoyê bikşînin; 
Hejmara kontoyê 


Şîfreya bankê (BLZ) 
Bank 

Xwediyê kontoyê 
Dem û cîh:_ 



Destnîşan: 


Anjî ez ê bihayê abonetiyê bişînim ser kontoya Rûdawê 
ya li jêr û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 
Bihayê abonetiyê şeş mehan ji bo nav Almanya: 30Euro 
Ji bo abonetiya derveyî Almanya, pêwendî ligel Rûdawê 
deynin. 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köin / Aimanya 
e-mail: info@rudaw.eu 


du salan ji dibistanê ket û êdî dev 
jê berda, lewma mêr kir." 

Weke Nîmet dibêje ji ber ku 
tenê kurekî wê hebû, daxwaza çi 
jê kiribe jê re kiriye: "Min nehişt 
kar bike, her çi xwestiye min jê re 
kiriye, lê hevalên xerab bando- 
reke zêde xerab dikin." 

Gulistan di qata duyemîn ya xa- 
niyekî de dijiya, ku mala bavê 
Rêbaz li xwarê bûn, Rêbaz di ze- 
viyên mirîşkan de kar dikir, gelek 
şevan ne li malê bû. Şeva bûyerê 
jî li kar bû, weke Nîmet jî behs 
dike, wê şevê bi xwe û çendin xiz- 
mên xwe bi serdan çûne Çwar- 
qurne bo mala xizmekî wan: 
"Kurê min ev weke derfet dîtiye û 
Gulistan di xew de kuştiye." 

Birayekî Rêbaz qala wê yekê 
kir ku Gulistan jineke zaf baş bû, 
qet kêşeyên wê ligel Rêbaz 
nebûn: "Şeva bûyerê birayê min 
ne li malê bû, Gulistan bi tenê li 
mal bû. 12 gulle li Gulistan keti- 
bûn, ew û zaroka 8 mehî ya di 
nava zikê wê de jî mirin." 

Her yek bi awayekî qala hoyê 
kuştina Gulistan dike û hinek jî bi 
kêşeya namûsê ve girêdidin. Bi- 
rayê Rêbaz dibêje, kujer bi xwe 
kurekî kêşedar bû û hevalên wî 
yên xerab hebûn: "Ger me tiştekî 
xerab li Gulistan bidîta, me qebûl 
nedikir, ew gotin ne rast in, kujer 
kurekî kêşedar bû, xuşkên wî jê 
ditirsiyan.” 

Gulistan heya polê 8ê bingehînî 
xwendibû, berî salekê ligel pis- 
mamekî xwe zewicî, bi navê 
Rêbaz Ebas Mewlûd (18), ku wî jî 
heya polê 7ê bingehînî xwendiye, 
birayê Gulistan H. ku tohmetbar 
e bi kuştina Gulistan, temenê wî 
29 sal in û xêzandar e û bavê 3 za- 
rokan e. 

Nêrîn 


Rûdaw I Hejmar 114 


Chris Bowers* 


Dema wê yekê hat ku Esed biçe 



Ji bo Sûriyê be- 
riya hertiştîde- 
mokrasiyek rast 
û hilbijartineke 
azad pêwîst e 


B eşar Esed û re- 
jîma xwe piştî 
bikaranîna 
hêza leşkeran 
bi şwêyekî ho- 
vîtî bo çendîn mehan dijî 
xelkê xwe, herwiha piştî 
kuştina nêzîkî du hezar 
kesên sivîl, girtin û îşkence- 
dana bi hezarên din, tiştekî 
rûn û eşkere ye ku ew nax- 
wazin reformên ku xelkê 
Sûriyê dixwazin encam 
bide. Em li Brîtaniya di wê 
baweriyê de ne ku Esed re- 
watî ji dest daye û ew êdî 
nikare bêje ku ew seroka- 
tiya welatê xwe dike. Ev jî 
di berjewendiya xelkê Sû- 
riyê de ye ku Esed biçe ali- 
yekî. Helbet em bi şevekê 
negihane vê encamê, ev 
piştî çendîn mehan tê ku 
me ji Esed xwestiye re- 
formê pêkbîne yan dest ji 
desthilatê berde. Wî nekarî 
sozên xwe yên derbarê re- 
formkirinê pêkbîne û di 
heman demê de jî xwîn ri- 
jandin berdewam bû. Em 
herwiha di wê baweriyê de 
ne ku dema wê yekê hatiye 
ku proseyeke veguhestinê 
ya aşityane li Sûriyê bê 
encam dayîn. 

Kesên ku çavdêriya 
rewşa Kurdên Sûriyê ki- 
rine, gelekî baş dizanin ku 
Sûriye demeke dirêj e di 
rewşe xirab de ye. Nêzîkî 
300 heta 400 hezar Kurdên 


bênasname li Sûriyê hene. 
Esed di Nîsana 2011ê de 
biryarek derxist derbarê 
dana regeznameyê bo Kur- 
dên Hesekê. Helbet dana 
regeznameyê ne alîkarîki- 
rin û tenazulkirin e, lê 
mafek e. 

Kurdên Sûriyê tên perçi- 
qandin. Li gor axaftinên 
grûpên mafên mirovan 
Kurd nikarin zimanê kurdî 
bikar bînin, nikarin navên 
kurdî li zarokên xwe bikin, 
nikarin karekî bazirganî 
bikin eger navekî erebî 
nebe, nikarin pirtûkxane- 
yên wan ên taybet bi zi- 
manê wan hebe û herwiha 
qedexe ye pirtûkan çap 
bikin yan her belavokeke 
din bi zimanê kurdî; ev jî 
pirsgirêkek mezin e. 

Dahatûyê Sûriyê çi ye? 
Bêguman destnîşankirina 
hikûmetê berpirsyariya 
xelkê Sûriyê ye. Girîngtirîn 
pêngava ku Esed bavêje, 
pêngaveke gelekî sade ye: 
tûndûtîjiyê rawestîne. 
Çiqas kuştin û girtin berde- 
wam bin, ne mimkûn e ti 
gotûbêj derbarê pêşveçûnê 


bên pêkanîn. 

Em hemû li ser wê yekê 
bi bawer in ku bo Sûriyê 
berî her tiştî demokrasi- 
yeke rast û hilbijartineke 
azad, şêwazekî proseya ve- 
guhestinê pêwîst e bo me- 
besta destnîşankirina 
parlameneke nû û mimkûn 
e serokekî nû jî, eger pêk- 
bên. Em piştevaniya xelkê 
Sûriyê û grûpên opozis- 


yonê dikin ku planeke wan 
a qayim û rewan hebe bo 
qunaxa veguhestina aşiti- 
yane da wê nêrînê bikin 
rastî. 

Guhertin divê bên pêka- 
nîn, lê bo vê jî divê xelkê 
Sûriyê pêşrewiyê bikin, em 
piştevaniya wan dikin û 
ligel karekterên serekeyên 
nava grûpên wan ên siyasî 
jî didin û distînin. Em ber- 
dewam bin jî bo dîtina 
rêyan da goşara bêtir bixin 
ser Esed da vê tûndûtîjiyê 
bi dawî bîne, herwiha em ê 
ligel Yekîtiya Ewrûpa kar 
bikin bo dorpêçên bêtir û 
em ê berdewam bin li ser 
çalakiyên xwe yên dîplo- 
masî jî ligel hevpeymanên 
xwe yên li Neteweyên Yek- 
girtî. 

Hin alî jî nîgeranên wê 
yekê ne ku eger Esed biçe, 
wê valehiyeke siyasî çê- 
bibe. 

Em dixwazin tûndûtîjî bi 
dawî bibe û guhertinên aşi- 
tiyane bên kirin bo hikû- 
meteke tevalî, herwiha 
dema wê yekê jî hatiye ku 
xelkê Sûriyê pêşrewiya vê 


proseyê bikin. Grûpên opo- 
zisyona Sûriyê ji bo dîtina 
dizayna planeke stratejîk a 
veguhestinê da ku xelkên 
Sûrî yên serbixwe bikşînin 
aliyê xwe bi lezgînî pêşke- 
tine. Ev tişt pêk tê tevî ku 
binpêkirineke asta bilind, 
gef û tundûtîjî ji aliyê re- 
jîma Esed dijî xelkê tê me- 
şandin. Opozisyona Sûriyê 
dikare rewşeke rûniştî ya 
bêyî Esed biafirîne. 

Em, welatên navçeyên û 
civaka navnetewî jî bi şê- 
weyekî giştî derbarî vê 
yekê dengê xwe tevî dengê 
hevwelatiyên lêqewmiyên 
Sûriyê dikin ku gelekî bi eş- 
kereyî daxwaza çûyîna 
Esed dikin. Tevî ku manî- 
festoyekî tevalî di navbera 
hemû nûnerên grûpên 
opozisyon û xwepîşande- 
ran de nîne, lê destpêşxerî 
bilezgînî pêşdikevin. Hemû 
aliyên ku dijî rejîma Esed 
in, li ser wê armancê kok in 
ku berbi civakeke demo- 
krattir û vekirîtir guhertin 
bên kirin. 

Xelkê ji min pirsiyar ki- 
rine ka bo çî Brîtaniya 


heman ew karê li Lîbya kir 
li Sûriyê jî nake. Helbet ti 
welat ligel welatekî din 
nayê hevberkirin û rewşa 
her welatekî jî cuda ye. Bê- 
guman piştevaniya navne- 
tewî ne di yek astê de ye. 
Komkara Erebî derbarê 
Lîbyayê daxwaza helwesta 
welatên cîhanê kir bi rêya 
Civata Ewlekariya Netewe- 
yên Yekgirtî û piştre mad- 
deyek pejirand bo 
parastina giyanê xelkên 
sivîl. Derbarê Sûriyê heta bi 
giştî tiştekî wisa pêkneha- 
tiye. Herwiha tiştekî eşkere 
ye ku bi sedema ku em ni- 
karin derbarê her tiştî hel- 
west nîşan bidin, ev nayê 
wateya ku nabe di ti wela- 
tekî de helwesta me tu- 
nebe. Prensîba me nayê 
guhertin: hikûmet divê bi 
reform bersiva daxwaziyên 
rewa bide, lê ne bi binpêki- 
rinê, hemû xelkên Sûriyê jî 
vê yekê dixwazin û ev ne 
tiştekî zêde ye. 


*Chris Bowers Konsolê 
Giştîyê Brîtanya li Herêma 
Kurdistanê ye 



Lîstika Erdogan a dawiyê 


David Romano 




M in berî du 
heftiyan di 
vê quncikê 
de siyaseta 
zîrek a 

Tirkiyeyê ya derve ligel 
dîplomasiya lawaz a îs- 
raîlê hevber kir. Gelekî 
zehmet bû ku Tirkan jî 
weke hemû aliyan çave- 
rêya wê yekê bikirana ku 
hevpeymanên wan ên li 
Misir, Lîbya û Sûriyê bi vê 
şêweyê birûxin, lê wan 
karî van guhertinan jî bo 
berjewendiya xwe bikar 
bînin. Paşî rapora komî- 
teya Palmer ya derbarê 
bûyera Karwanê Aşitiyê 
hat belavkirin û quncika 
min a borî jî derbarê wê 
raporê bû. Wê raporê me- 
sela rêgirtina li çûyîna wî 
karwanî bo Xezze ji aliyê 
Îsraîliyan weke karekî 
asayî naskir, lê rexne li îs- 
raîliyan girt ku di wê ope- 
rasyonê de "hêzêke mezin 
bi kar anîne." Ji dema be- 
lavbûna wê raporê, kirya- 
rên Serokwezîr û Wezîrê 
Derve yê Tirkiyeyê gelek 
pirsyar çêkirine. 


Tevî wê acizbûna ku Tir- 
kan hest pê dikirin, tiştekî 
ron û eşkere bû ku pêwîst 
bû Erdogan û Davutoglu li 
himber Îsraîlê tund bin. 
Wan jî ev kar pêkanîn û 
daxwaz ji Îsraîliyan kirin 
ku lêborîna xwe bixwazin 
û bedela wan neh malba- 
tên tirk bikin ku di kar- 
wanê aşitiyê de hatine 
kuştin. Paşî asta têkiliyên 
dîplomasî yên wan du we- 
latan jî nizim kirin. Her- 
wiha da ku ev kar weke 
tiştekî çêkirî neyê xuyaki- 
rin, pêwîst bû ew hemû gi- 
rêbestên leşkerî jî ligel 
Îsraîlê rawestînin, tevî ku 
ev biryar zirarê dide prog- 
rama leşkeriya Tirkiyeyê li 
himber PKKê. Ragihan- 
dina wê yekê ku karê îs- 
raîlê himber Karwanê 
Aşitiyê pêkanî neyasayî 
bû, herwiha dengdana bo 
naskirina Dewleta Filis- 
tînê, senga Erdogan di bê- 
tiriya welatên Îslamî de 
bihêztir kir. Helbet ti 
kesên din û bi taybetî îs- 
raîlê çaverêyî tiştekî cuda 
ji Erdogan nedikirin. 


Lê Erdogan û hikûmeta 
wî di vê meselê de bêtirî 
ku pêwîst e, hêl derbas 
kirin bi raddeyekê ku niha 
gelek welatên Rojava hizra 
wê yekê dikin ka ew li En- 
qere rûbirûyî çi hatine? 
Erdogan dikarî rapora Pal- 
mer a profeyonel qebûl 
bike weke çawa Almanya 
û welatên din jî ew dehif 
dan, ji ber ku di raporê de 
rexneya tund li Îsraîlê ha- 
tiye girtin û pêşniyara nîv 
lêborîn û bedelekê jî ki- 
riye. Wî dikaribû bêje: 

"Em niha jî di wê baweriyê 
de ne ku ew kar neyasayî 
ye û zerareke mezin jî 
daye xelkê Xezze. Em ê bo 
wê yekê bixebitin ku çare- 
yekê bibînin da Îsraîlê 
qayil bikin ku vê meselê bi 
dawî bîne, herwiha piştî 
başbûna têkiliyan jî, em ê 
daxwaza bedelê ji Îsraîlê 
dikin." Serokwezîrê Îsraîlê 
Benyamîn Netanyahu ji 
zûde "poşmanbûna" xwe 
ragihand derbarê wê bû- 
yerê û wisa dixuya ku tenê 
civînek pêwîst e bo qayil- 
bûna li ser daxwaza lêbo- 


Gelo Erdogan 
wê çi qezenc 
bikejigefa rû- 
birûbûna leş- 
kerîdijî îsrailê? 


rînê û bedeldayînê jî. 

Lê Erdogan û wezîrên 
xwe li şûna vê yekê qere- 
balix kirin û gotin: "Ew 
rapor li cem me tiştekî 
tune ye." Herwiha pêdagîrî 
jî kirin ser wê yekê ku ew 
ê ji dadgeha navnetewî 
bixwazin ku biryarê der- 
barê wê bûyerê bide. Niha 
jî ne zelal e ka Tirkiye wê 
çawa bikare derbarê wê 
keysê biçe Den Haag, ji ber 


ku ew ne aliyekê nakokiyê 
ne û ne diyar e jî ka ew ê 
çawa wê dozê qezenc 
bikin. Tevî ku di rapora 
Palmer de ew kiryara îs- 
raîlê weke karekî yasayî 
hatiye naskirin. Evjî eger 
têr nekir, Erdogan ragi- 
hand ku ew ê hêza deryayî 
bişîne da çavdêriya keşti- 
yên din bike ku şandine 
Xezze û rêyê li "serseriya 
Îsraîlê" bigre. Şandina 
hêza deryayî ya tirkî bo rê- 
girtina li kiryarekê ku Ko- 
mîteya Sekreterê Giştî yê 
Neteweyên Yekgirtî weke 
yasayî naskirine, wê Tirki- 
yeyê bixe ser rêya şerki- 
rina ligel hevpeymana xwe 
ya berê. 

Çima Erdogan wisa 
bawer dike ku ev gefên 
zêde pêwîst in? Bi bawe- 
riya Îsraîliyan bersiva van 
pirsyaran ev demeke dirêj 
e ron û eşkere ye ku ew jî 
ev e: Erdogan di dilê xwe 
de kerb ji Îsraîlê vedibin, 
mîna hemû Misilmanên 
baş. Eger hinekî jî xwes- 
teka Erdogan bo normal- 
kirina têkiliyan ligel Îsraîlê 


hebûya, wî ev mercê sêye- 
mîn zêde nedikir ku ew jî 
nehêlana dorpêça ser 
Xezze bû. Erdogan divê wê 
yekê bizane ku Îsraîl vê 
meselê weke meseleyeke 
hestiyar dizane, bi taybetî 
di wê demê de ku topên 
Hemas û Cîhada Îslamî bi 
ser wan de dibarin, ev jî 
gelekî girîngtir e ji têkili- 
yên wê yên ligel Tirkiyeyê. 

Daxwaza lêborîn û be- 
deldayînê ji aliyê Îsraîlê, 
tevî berdewamiya rexneya 
dîplomasî derbarê Kar- 
wanê Aşitiyê, bêguman ev 
bes bû bo raya giştî ya 
tirkî û xurtiya cihê Erdo- 
gan di cîhana Îslamî de. 
Gelo Erdogan wê çi qezenc 
bike ji gefa rûbirûbûna 
leşkerî dijî Îsraîlê? Gelo 
Enqere biryar daye heman 
siyaseta îranê himber îs- 
raîlê bimeşîne? Eger na, 
gelo Erdogan û hevalên 
xwe ewqas aciz in derbarê 
vê mijarê û êdî ew bi ronî 
tiştan nabînin? Gelo lîstika 
Erdogan çi ye? Bersîva van 
hemû pirsiyaran bo Ro- 
java, nepiştrast in. 

Zerarên şekirê nizim û yê bilind 



Bilindbûna şekir 
çiqas xeter be, ni- 
zimbûna şekirjî 
ewqas xeter e 



D ema li cem nexweşê şekir 
pileya şekir bilind dibe 
mirov dikeve nava metirsiyê; 
çiqas bilindbûna şekir ji bo ten- 
dirustiya mirov xirab be nizim- 
bûna şekir jî ji bo tendirustiya 
mirov ewqas xeter e. 

Sedemên ku şekir nizim 
dibe çi ne? 

Dr. Mihemed Deniz: 

Wekî tê zanîn dema bi nex- 
weşan re şekir tê dîtin hertirn 
kêmkirina şekir dibe arrnanc 
û li ser vê hewldan tên kirin. 

Di laboratûvarê de şêkirê bi- 
lind bi tîpên HBAIC tê destnî- 
şan kirin; ji bo ku wî şêkirê 
bilind HBAIC bînin derdora 6 
û 6,5 nîv bizîşkan serî li rê- 
bazê dermankirinê didan. 

Berê me digot qey em çiqas 


şekir kêm bikin ewqas baş e, 
yanî bixin bin 6, lê Akord Stu- 
die li ser 10 hezar û 472 
kesan lêkolîn çêkir. Di wan lê- 
kolînan de bijişkan fahmkirin 
ku ew nexweşên ku şekirê 
wan xistine binê 6, rêbazek bê 
encarn e. Ji ber li ser wan 
kesan piştî 3 sal û nîv pîvanek 
din hatibû çêkirin û piştî wê 
encamê ern matmayî man. Di 
wê encamê de hat xuyakirin 
ku ew mirovên miribûn bi pi- 
raniya wan re hîpo gilukemî 
derket holê ango şekirê wan 
pir kêm bûbû. 

Şekirê bilind çawa çê- 
dibe? 

Em wexta bala xwe didin 
tîpa 2 yanî bingehê hîma nex- 
weşiya şekir, em dibînin ku pi- 
ranî bi wan re insulîn zêde ye. 
Li vir karê însulîn çi ye? Karê 
wê ew e ku şekir ji xwînê bi- 
gire û bibe nava malikê masul- 
kel û masukel jî lebatê bike û 
ew şekir xercbike. Lê em dibî- 
nin însulîn têr heye; ji ber ku 
wan kesan pir xwarin xwariyê 
û bê lebat maye ji şekir tije 
buyê. Wek ku tu kûpekî tije 
dims bikî, wisa bûye. Ji ber wê 
çavê xwe û devê xwe digre 
dema ku însulin tê jî nabîne. 
Em dibêjin însulîn rezîsten 
dema hebe însulin nikare der- 
basî malikê bike ji bo ku ka- 
ribe vî karî bike divê malik bê 


valakirin. Ev jî bi sporê dibe. 
Dema ku spor nebe tu 25 der- 
manan jî bidî nabe çareserî. 
Piştê wê gotin êdî em şekirê 
nexweşê xwe naxin. Di vir de 
gelek balkêş bû, kesên ku miri- 
bûn bi wan re hîpo gilukemî 
hat xuyakirin. Yanî şekir pir 
kêm bû, kesên ku demên dirêj 
şekirê wan bilind be û tu hewl- 
bidî bi carekî bixînî hingê ew 
nexweş dikeve, rewşa hîpo gi- 
lukemî, dibe sebeba nexweşiya 
dil û mirina damarên mêjî. 
Wexta şekir pir kêm dibe 
(makro vaskuler komplîkas- 
yon) ev jî damarên mêjî û dil 
dixitimîne, ji ber wê jî mirin 
çêdibe. 


Bandora şekirê nizim li 
ser çav çi yê? 

Şekirê nizirn li ser çav gelek 
bandor dike, li Almanyayê 
salê nêzî 4 hezar kes ji ber se- 
dema şekirê nizirn an jî bilind, 
bi wan re nexweşiyê çav der- 
dikeve. Ji ber wê têgotin ku ji 
bo mirov şekir bixîne xwarina 
hebika an jî însulin bikêr nayê 
û ev raste rast dînîtî ye. 

Nîşanên şekirê nizim çi ne ? 

Ew kes xwe bê taqet hîs 
dike, dilê wan zû lêdixe, xwê- 
danek cernîdî digrin, ber çavê 
wan reş dibe, dilê wan dix- 
waze tiştekî şêrîn bixwe, lê 
xwe pê re nagihîne, dikeve û 
bêhêz dibe. 


Nîşanên şekirê bilind çi 
ne? 

Bê taqet in, pir xwarinê dix- 
win, pir derdikevin destava 
biçûk, kesên ku şekirê wan bi- 
lind be heta ku şekirê wan ne- 
gîhêje 450 -500 ferq nakin. 

Pir avê vedixwin, pişta wan 
dixûre, naxwazin tiştekî bikin 
û dikevin depresyonê. 

Amadekirin: 

Zelal Çelîk 


* Dr. Mihemed Deniz ji Ba- 

kurê Kurdistanêye, liAlmanya 
dijî, pizîşkê giştîye û bi taybetî 
bi nexweşiya şekir re mijûl 
dibe. 


Xaçepirs 


Çeperast: 1- Cîh û şûna le- 
perûşk û nenûkan, Yarmetî, 
pêçûn, piştdan. 2- Pozîtîf, baş 
- Pirsgirêk, problem - Na, 
nabe (berepaş). 3- Bi rêya te- 
lefonê kopîkirin û şandin - 
Heywanek hov. 4- Xwedayek 
Sumeran (berepaş) - Ke- 
mançe, keman - Di islamê de 
mezhebek. 5- Cemidî, êdî ne 
germ e. 6- Notayek muzîkê - 

Keçmam, keça apê. 7- Redki- 
rin, nabe, nexêr - Navekî 
jinan. 8- Lez û bez, zû, navekî 
zilaman - Namûs, agir. 9- 
Qelew, petatî - Tunekirin, qir- 
kirin. 10- Çavgirtî, bi nezanî 
(berepaş). 

Serejêr: 1-Mala ji darik, 
hestî yan têlan (bi taybet ji bo 
çûk û teyrikan tê çêkirin) - Di 

4 5 6 7 8 


matematîkê de hejmarek. 2- 
Agir e, dişewitîne (berepaş) - 
Resenî, payebilindî. 3- Amade- 
karî, tedarik - Navekî zilaman. 
4- Navekî jinan (berepaş) - 
Zehmetî, dijwarî (berepaş). 5- 
Stranbêjek jin "....Wîlde" (bere- 
paş) - Hacetek muzîkê - Alet û 
hacetek muzîkê (berepaş). 6- 
Deng, awaz - Dînî, bawer- 
mendî. 7- Medenîyet, bajar- 

9 10 11 12 


vanî. 8- Kanî, avzêm (berepaş) 
- Notayek muzîkê - Notayek 
muzîkê. 9- Tiştên ji bajarê Ha- 
madanê (berepaş). 10-Xwarin, 
febrîqa ard - Kam, derdê dil û 
mejî. 11- Tiştên hişk ji lastîk û 
plastîkê. 12- Pê por tê rastkirin 
(berepaş). 13- Mêr didin serê 
xwe. 14- Dij, dijî. 16- Malbatî, ji 
dê û bav derbasbûna zarokan 
(berepaş). 

13 14 15 16 




Peyamên we belaş tên belavkirin 


Hûn dikarin peyamên sersaxiyê, pîrozbahiyan, 
agahiyên derbarê hemû cûreyên çalakiyan bi 
rêya e-mail a me (info@rudaw.eu) ji me re 
bişînin. Bi şertê ku nivîsên we ji 100 peyvan ne 
dirêjtir bin, em ê wan li vir belaş biweşînin. 

Şertên ZADOKU 


Tenê hejmarên 1 heya 6 bi kar bîne, lê nabe hejma- 
rek ducaran di yek rêzê de bê bikaranîn: ji çep berbi 
rast, anjî ji jor berbi jêr, anjî di herçar çargoşeyan de. 



N ûjîn beriya 4 
hefteyan bû 2 
salî. Gelek mê- 
vanên wê jî hebûn û 
herwiha di heman 
rojê de rojbûna bi- 
rayê wê cêwî Baran jî 
bû. Lê ev ne xema 
Nûjînê bû, Nûjîn 
bêtir bi nîşandana 
şelê xwe yê xweşik 
mijûl bû Û hema hema 
ji bîr kir ku rojbûna 
wê bû. Şelê Nûjîna 
çavşîn ne tenê 
xweşiya wê diçû, mê- 
vanên Nûjînê jî zêde 
zêde hesidîn şelê wê 
yê mîna şelê jinên 
gundî. 


Ji kengî ve 
mirov şîrê 
heywanan 
didoşin? 



Dema ava Tavgeha Hecic dirijê nava Çeme Sîrwan 


l eme Sîrwan li Rojhilatê Kurdistanê, ji nava zincîra Çiyayên Zagrosê, li 
devera Sine derdikeve û di nava devera Hewreman de derbas dibe, 

I berbi sînorê îraq û îranê. Li devera Germiyan dikeve başurê Kurdis- 
tartê, paşê li başûrê paytaxta îraqê Bexdayê dikeve nava Çeme Dîcle. Dirêja- 
hiya Çeme Sîrwan 445 km ye û piraniya çem dikeve nava xaka Kurdistanê, 
perçek jî dikeve xaka îraqa erebî. Li başûrê Kurdistanê du bendavên girîng li 
ser Çeme Sîrwan hatine ava kirin: Bendavê Derbendixan û Hemrînin. Beşekî 
mezin ji elektrîka Kurdistan û îraqê bi hêza vî çemî tê bidestxistin. Li îraqê 
ji Çeme Sîrwan re Çeme Diyala tê gotin. 


L i gor lêkolîneke arkeologî (şûnwarnasî) ku li 
Babîlonê hatiye li dar xistin, li ser wêneyekî ku 
ji kevir çêkirî, hate dîtin ku beriya 5000 salan 
Babiliyan ji çêlekê şîr doşîne. Bi rêya vî wêneyî diyar 
dibe ku herî kêm beriya 5000 salan şîrdoşîn hebûye. 
îro herî zêde şîr ji çêlek û pez tê dotin, li hinek 
welatên Asya şîrê mehîn û hêştiyan jî tê vexwarin. 
Eskîmoyên Alaska jî şîrê xezalan vedixwin. Ji bo mi- 
rovan gelek maddeyên girîng di şîr de hene. 

























































